7 Kesan Kekurangan Nutrisi Terhadap Anak Anda, Termasuk Kesihatan Mental!

Ramai orang terutama ibu bapa mungkin tahu tapi kurang ambil berat akan kesan kekurangan nutrisi terhadap anak mereka. Ingin tahu dengan lebih lanjut, terus baca artikel ini dengan lebih lanjut!

Untuk mendapatkan lebih banyak info tentang Keibubapaan, sila dapatkannya
di sini.

Apakah yang menyebabkan anak anda kurang nutrisi?

Kekurangan nutrisi mungkin terjadi akibat
makan terlalu sedikit atau terlalu banyak
. Selain itu, pengambilan bahan makanan mengandungi lemak, gula dan garam yang tidak mencukupi juga menyebabkan kekurangan nutrisi.

Tabiat makanan yang tidak seimbang
 juga akan mengakibatkan kesan negatif teradap kesihatan. Pengambilan protein, serat, vitamin dan sebagainya perlu seimbang bagi menjamin kesihatan individu.

Apakah kesan kekurangan nutrisi pada kanak-kanak?

Kanak-kanak yang mengamalkan
 tabiat pemakanan tidak seimbang
 berisiko tinggi mengalami pelbagai jenis kondisi kesihatan, antaranya:

Osteoporosis

Penyakit kardiovaskular. Pengambilan lemak, gula dan garam yang berlebihan akan menyebabkan kadar kolesterol dan tekanan darah tinggi serta atherosclerosisas

Menyebabkan gangguan pernafasan

Obesiti. Kondisi ini disebabkan oleh kekurangan nutrisi yang boleh menyebabkan pelbagai masalah kesihatan dan komplikasi yang lain. Obesiti disebabkan oleh pengambilan makanan segera yang berlebihan. Kondisi ini juga merupakan punca kepada
 pelbagai penyakit seperti diabetes
, kanser, tekanan darah tinggi, gangguan pemakanan, masalah imej serta masalah psikologi untuk jangka masa panjang

Mempengaruhi mental dan emosi. Kebanyakan kanak-kanak yang membesar dengan tabiat pemakanan yang tidak sihat
 cenderung mengalami masalah psikologi
 yang membimbangkan seperti kegelisahan atau masalah pembelajaran. Kesan kekurangan nutrisi ini juga malangnya boleh mengakibatkan kanak-kanak tidak mencapai kebolehan atau mengasah bakat mereka secara maksimum

Menjejaskan pembelajaran. Ia boleh menyebabkan kanak-kanak mengalami kekurangan tenaga untuk melakukan aktiviti. Mereka juga kebiasaannya tidak mempunyai ramai kawan akibat masalah tingkah laku mereka yang sangat merisaukan ibu bapa.

Menyebabkan pelbagai penyakit. Ia dan
 obesiti juga akan mengakibatkan penyakit kronik
 yang lain seperti diabetes jenis 2. Kondisi membimbangkan ini boleh dicegah dengan mengamalkan gaya hidup yang lebih sihat.

Tip pengambilan nutrien yang seimbang untuk anak anda

Makan pelbagai jenis makanan mengikut piramid makanan setiap hari

Lebihkan pengambilan
buah-buahan dan sayur-sayuran

Kurangkan pengambilan lemak, gula dan garam

Kurangkan pengambilan air bergula


Kenapa Miss V Keluar Lendir Bercampur Darah Selepas Bersama? Ini 5 Puncanya!

Sepatutnya,
 individu dan pasangan akan rasa puas lagi gembira
 selepas selesai melakukan hubungan seksual namun situasi begini buat timbul rasa takut pula. Persoalannya, kenapa keluar lendir bercampur darah setelah berhubungan? Teruskan baca artikel ini untuk tahu!

Untuk mendapatkan lebih banyak informasi tentang Kesihatan Seksual, sila dapatkannya

di sini
.

Adakah ia situasi yang normal serta biasa berlaku?

Untuk pengetahuan anda semua, situasi ini mungkin tidak boleh dikategorikan normal dan biasa berlaku. Ia adalah sejenis
kondisi yang dinamakan pendarahan pasca seks
 (
post coital bleeding
).

Ia boleh terjadi seusai tamat sahaja hubungan seksual atau sehingga 24 jam selepas itu. Jika masih ada lendir bercampur darah yang keluar selepas tempoh ini, ia mungkin tanda masalah lain.

Kebiasaannya, lendir bercampur darah itu berwarna merah muda atau merah terang. Ia pula boleh jadi agak banyak sehingga boleh
mengalir dari alat sulit ke sekitar kawasan tubuh badan
 lain.

“Pendarahan pada alat sulit selepas seks itu adalah tidak normal atau biasa berlaku. Maka, anda perlu segera berjumpa dengan doktor untuk tahu apa punca sebenar ia terjadi,” jelas Pakar Ginekologi dan Reproduktif, Dr Mary Jane.

Persoalannya, kenapa keluar lendir bercampur darah setelah berhubungan? Kami akan cuba huraikan!

Usai seks, kenapa keluar lendir bercampur darah?

Mungkin akan ada yang sangka bahawa ia adalah
 angkara darah pecah dara
 atau
 haid yang keluar
 secara mengejut akibat tersalah kira hari menstruasi. Ya, ia mungkin boleh jadi antara salah satu puncanya.

Pun begitu, kes seperti di atas mungkin agak jarang berlaku kerana wanita yang biasanya mempunyai kitaran haid normal akan peka dengannya. Jadi,
 ini bermakna wujud banyak lagi sebab lain
.

Berikut merupakan antara punca kenapa keluar lendir bercampur darah setelah berhubungan seks:

#1. Berlaku infeksi pada alat sulit

Pertama, situasi ini boleh terjadi disebabkan jangkitan pada alat sulit wanita. Infeksi ini turut akan jadi punca pendarahan usai pasangan melakukan hubungan seks yang diakibatkan oleh kondisi tertentu.

Servisitis
 – Jangkitan punca radang pada rahim

Vaginitis
 – Jangkiran punca radang pada faraj

Vaginal thrush
 –
Infeksi akibat kulat

Dalam pada itu, wujud
 pelbagai jenis penyakit jangkitan kelamin (STD/STI)
 yang boleh jadi punca masalah sama seperti gonorea, klamidia, herpes, sifilis, trikomoniasis bahkan paling teruk, HIV.

#2. Gejala sindrom wanita menopaus (GSM)

Kondisi yang juga dikenali dengan nama
genitourinary syndrome of menopause
ini sering terjadi kepada wanita yang sudah mengalami menopaus akibat penurunan kadar hormon estrogen.

Akibat penurunan hormon yang penting untuk sistem reproduktif ini, faraj cenderung untuk lebih mudah kering dan cedera. Dalam pada itu, ia juga kurang elastik seperti mana di usia muda.

Disebabkan itu pula, seks di usia menopaus perlu
 dilakukan dengan cara betul untuk elak masalah
!

Baca lagi artikel berkaitan:

Benarkah Menopaus Boleh Matikan Keinginan Seksual Wanita? Ini 5 Kesannya!

Ada 3 Tahap Menopaus Wanita, Ketahui Bezanya Agar Anda Lebih Bersedia!

Umur Sudah Masuk 40-an? Wanita, Ini Ciri-ciri Haid Menjelang Menopaus!

Kenapa keluar lendir bercampur darah #3. Kekeringan faraj

Selain disebabkan oleh kondisi GSM itu tadi, faraj yang kering boleh berlaku akibat banyak faktor dan antara yang paling popular adalah
disebabkan tidak cukup adegan ringan atau
foreplay
.

Begitu juga sebabnya dengan wanita yang baru sahaja melahirkan dan menyusukan anak di samping mereka yang sedang mengambil ubatan seperti ubat flu, asma atau rawatan radiasi atau kemoterapi.

Penyalahgunaan produk alat sulit juga adalah salah satu punca
. Namun, yang paling bahaya adalah jika wanita itu mengalami Sindrom Sjögren di mana kelenjar-kelenjar tidak dapat menghasilkan kelembapan yang sangat diperlukan oleh tubuh badan.

Kenapa keluar lendir bercampur darah #4. Kecederaan faraj

Selain diakibatkan oleh kondisi GSM itu juga, faraj boleh cedera angkara perlakuan seks khususnya penetrasi zakar ke dalam faraj yang mungkin agak ganas daripada pasangan anda sendiri.

Penggunaan alat permainan seks seperti
vibrator
, dildo, plug
 atau alat pencegahan hamil seperti kondom dan cincin zakar dengan tekstur bergerigi juga boleh jadi punca kecederaan dalam faraj.

Risiko ini jauh lebih tinggi pada wanita yang mengalami masalah faraj kering serta sudah masuk usia menopaus. Disebabkan itu pula, ramai pakar
menyarankan agar anda menggunakan pelincir seks
 untuk mengelakkan kekeringan dan kecederaan faraj.

#5. Penyakit yang berkaitan dengan alat sulit

Akhir sekali, sebab kenapa keluar lendir bercampur darah selepas seks mungkin berpunca daripada penyakit yang berkaitan dengan alat sulit wanita seperti polip serviks, ektropi serviks atau mungkin
kondisi jauh lebih berbahaya iaitu kanser
!

Sekiranya anda bingung
perkara ini masih berlaku dan berulang
 tanpa tahu sebabnya, maka sila segera berjumpa dan berkonsultasi dengan doktor untuk mendapatkan kepastian lebih lanjut.


Kopi Tidak Bagus Untuk Kanak-kanak? Ini Punca Sebenar Yang Ibu Bapa WAJIB Tahu!

Ramai orang yang berpendapat bahawa kopi adalah minuman yang boleh membuat seseorang itu lebih cergas, cerdas dan bertenaga. Pun begitu, tahukah ibu bapa bahawa kopi tidak bagus untuk kanak-kanak?

Di kebanyakan negara, kopi adalah minuman yang terlarang untuk kanak-kanak. Selain menyebabkan mereka terlebih aktif, kopi serta minuman kafein yang lain mendatangkan pelbagai kesan negatif kepada mereka!

Ayuh sama-sama kita ikuti artikel ini dengan lebih mendalam lagi.

Mengapa kopi tidak bagus untuk kanak-kanak?

#1. Ia boleh sebabkan kaviti

Minum kopi dalam kuantiti yang banyak akan mengakibatkan kaviti pada kanak-kanak akibat daripada tahap keasidan kopi tersebut.

Gigi kanak-kanak adalah lemah berbanding dengan gigi individu dewasa. Ini menyebabkan asid pada kopi lebih mudah untuk merosakkan enamel gigi lantas meningkatkan risiko berlakunya kaviti.

Enamel baharu pula akan makan masa bertahun-tahun untuk kembali seperti keadaan asal sejurus kanak-kanak berganti gigi susu dengan gigi kapak.

Kanak-kanak yang minum kopi lebih cenderung menghidapi masalah kesihatan oral seperti kaviti dan kehilangan enamel berbanding individu dewasa.

#2. Ia boleh sebabkan hiperaktif

Kopi sememangnya akan
menyebabkan anak anda menjadi hiperaktif
. Selain itu juga, kanak-kanak yang minum kopi akan mengalami kesukaran dalam memberi perhatian dan sering gelisah.

Tindak balas ini mungkin diperlukan oleh individu dewasa yang memerlukannya untuk meningkatkan tenaga dan daya tumpuan. Namun, tindak balas ini mungkin terlebih buat kanak-kanak yang mengambilnya.

Kesan kafein ini akan bertahan berjam-jam lamanya. Ini menyebabkan kanak-kanak yang minum kopi ketika berada di sekolah akan mengalami kesan negatif terhadap pembelajarannya.

#3. Kopi boleh jadi punca insomnia

Kanak-kanak yang berusia 5 hingga 12 tahun memerlukan sekurang-kurangnya 11 jam sehari untuk tidur. Apabila menginjak remaja, mereka akan memerlukan 10 jam sehari untuk tidur!

Namun begitu, tidak ramai kanak-kanak moden kini yang dapat tidur secukupnya akibat kepadatan jadual seharian mereka. Ini akan mengundang gejala kurang tidur dan mereka cenderung menggunakan kopi sebagai alternatif kononnya untuk mendapatkan tenaga.

Perbuatan ini hanya akan mengakibatkan mereka lebih sukar untuk tidur
. Selain itu, terdapat juga kajian yang menunjukkan bahawa pengambilan kafein oleh kanak-kanak yang mengalami kecelaruan keresahan hanya akan menyebabkannya menjadi lebih teruk.

#4. Ia akan buat kanak-kanak hilang selera makan

Ibu bapa perlu tahu bahawa otak kanak-kanak adalah jauh lebih sensitif terhadap kafein berbanding otak individu dewasa!

Kafein akan bertindak balas dengan sistem saraf pusat lalu menyebabkan kehilangan selera makan. Berat badan individu dewasa juga dipengaruhi ketika mereka berada di usia remaja.

Sekiranya mereka sudah mula ketagih kafein pada usia remaja mereka lagi, ini mungkin akan menjejaskan tumbesaran mereka kelak.

#5. Ia boleh sebabkan tekanan darah menjadi tinggi

Umum mengetahui bahawa kopi mengandungi kafein. Jika diambil pada amaun yang sedikit, kopi dapat meningkatkan daya tumpuan anda. Namun jika diambil terlebih banyak, kafein akan menyebabkan ketegangan, kegelisahan, pening kepala serta
peningkatan tekanan darah
.

#6. Kopi adalah antara faktor kemerosotan tulang kanak-kanak

Minum berkafein tidak mempunyai sebarang kalori yang mendatangkan apa-apa nutrien. Kanak-kanak yang minum minuman ini tidak akan mendapat vitamin dan mineral yang diperlukan untuk tumbesaran mereka. Ini menyebabkan mereka lebih berisiko mengalami kondisi kekurangan nutrien.

Bukan itu sahaja, kopi juga bersifat diuretik yang bermaksud kopi akan melajukan proses urinasi. Peningkatan urinasi ini akan menyebabkan kehilangan kalsium daripada badan yang akan menyebabkan kemerosotan pada tulang.

Tambahan itu, kafein yang mengandungi kandungan kafein tinggi akan
meluluhkan kalsium daripada badan individu
. Bagi setiap 100 mg kafein yang dicernakan, kalsium yang sangat penting untuk pertumbuhan tulang kanak-kanak akan hilang sebanyak 6 mg.

Berapakah kewajaran pengambilan kopi yang sepatutnya?

Walaupun tidak terdapat larangan yang sewajarnya, anda sebagai ibu bapa perlu lebih berhati-hati dan mengawal pengambilan kopi oleh anak anda.

Toleransi terhadap pengambilan kopi ini berbeza-beza mengikut individu. Bagi individu dewasa, pengambilan kafein perlu dihadkan kepada 200 ke 300 mg sahaja sehari.

Bagi kanak-kanak pula, separuh daripada jumlah pengambilan kafein individu dewasa juga sudah memadai buat mereka. Ini seharusnya diamalkan oleh setiap individu bagi menjamin kesihatan ahli keluarga yang lebih baik!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Bukan Sekadar Dijadikan Minuman, Kopi Juga Boleh Dijadikan Skrub

Risiko Diabetes Turun Jika Tukar Minuman Manis Kepada Kopi Atau Teh

Obesiti: Adakah Kopi Berpotensi Mengurangkannya

Terlebih Minum Kopi Bahaya, Tapi Berapa Cawan Yang Boleh Diambil Sehari?


Kesan Sukan Terhadap Emosi Anda

Sukan mempengaruhi tubuh dan minda anda. Selain kehebatan fizikal yang jelas diperlukan untuk menyertai mana-mana sukan, anda juga memerlukan disiplin mental untuk mengekalkan tumpuan. Seperti mana-mana bentuk senaman, anda akan mendapat manfaat daripada pembebasan neurotransmiter seperti endorfin yang meningkatkan mood anda.

Kesan emosi positif

Penglibatan dalam sukan boleh membantu mengurangkan tekanan anda. Satu pasukan penyelidikan yang diketuai oleh Dr Michael Babyak, menunjukkan bahawa orang yang tertekan yang mengambil bahagian dalam aktiviti sukan berstruktur selama 4 bulan lebih mungkin melaporkan simptom kemurungan atau depresi yang sedikit atau tidak daripada kumpulan perbandingan yang sama ada mengambil ubat untuk kemurungan atau yang menggunakan kedua-dua ubat dan senaman.
American College of Sports Medicine
 menggalakkan senaman sebagai cara untuk mengurangkan kemurungan pada remaja, memetik kajian 2006 dalam “Journal of Abnormal Psychology” sebagai bukti.

Mengurangkan kebimbangan anda

Menurut artikel Disember 2005 dalam
American Journal of Psychiatry,
jika anda ingin berasa kurang cemas, cuba ambil bahagian dalam sukan. Para penyelidik secara kimia mendorong serangan panik dalam dua kumpulan subjek yang mengalami gangguan kecemasan. Seseorang yang baru saja selesai bersenam selama 30 minit dan yang lain yang telah berehat pada masa ini. Selepas suntikan, kedua-dua kumpulan menjadi lebih cemas. Walau bagaimanapun, anggota yang kurang memberangsangkan dalam kumpulan bersenam mempunyai serangan panik berbanding dengan kawalan rehat.

Meningkatkan keyakinan diri

Jika anda berasa kurang tertekan dan cemas, lihat diri anda lebih positif, maka anda juga akan berasa lebih yakin secara keseluruhan. Perkhidmatan Kesihatan Universiti Princeton menunjukkan bahawa atlet telah meningkatkan tenaganya, yang menjadikan tugas-tugas seharian mereka lebih mudah. Jabatan Kesihatan Negeri New York menyuarakan kenyataan ini, menunjukkan sesiapa sahaja yang dapat menyesuaikan rutin sukan ke tahap mereka untuk meningkatkan kemerdekaan dan keyakinan diri.

Mengurangkan tekanan

Sukan, dari berlari hingga bermain bola sepak, berfungsi sebagai latihan dan senaman yang berfungsi sebagai mengurangkan tekanan. Aktiviti fizikal seperti sukan menyebabkan otak melepaskan bahan kimia neurotransmiter yang dikenali sebagai endorfin, yang menghasilkan perasaan euphorik dan mengurangkan tekanan. Pada tahap yang lebih mudah, minda yang difokuskan pada permainan tidak tertumpu pada kebimbangan dan keresahan anda. Bermain sukan juga meningkatkan suhu badan anda, yang mungkin memberi kesan emosi yang menenangkan.

Meningkatkan persepsi diri

Salah satu faedah fizikal dalam sukan adalah orang ramai cenderung menurunkan berat badan dan mendapat otot, menjadikan diri mereka kelihatan lebih baik dan meningkatkan persepsi diri. Persatuan Psikologi Sukan Gunaan secara rasmi menyenaraikan persepsi diri yang lebih baik sebagai manfaat psikologi senaman. Dalam kalangan remaja lelaki dan perempuan, tahap senaman dikaitkan dengan perasaan lebih baik tentang imej badan mereka.

Kesan emosi negatif

Ada kemungkinan penekanan terhadap pemenang dapat mewujudkan pandangan yang tidak sihat tentang persaingan dan menimbulkan perasaan agresif terhadap remaja, dan kajian 2011 yang dilakukan oleh Universiti California di San Diego mendapati bahawa kecewa menyebabkan peningkatan 10 peratus dalam kekerasan di rumah yang dilakukan oleh pemain bola sepak berbanding yang lain. Atlet yang mengalami kecederaan sukan biasanya mengalami emosi negatif seperti kebosanan, kemurungan dan kekecewaan. Kecederaan sukan juga boleh menyebabkan keletihan, ketegangan, permusuhan dan rasa ketidakpastian.

Emosi negatif juga boleh menyakiti anda secara mental. Emosi akan memberitahu anda bahawa, secara mendalam, anda tidak yakin dengan keupayaan anda untuk melaksanakan sesuatu dengan baik dan mencapai matlamat persaingan anda. Keyakinan anda akan berkurangan dan anda akan mempunyai pemikiran yang negatif mengikuti emosi negatif anda.

Akibat emosi negatif yang begitu kuat juga, anda mungkin akan mengalami kesukaran untuk fokus terhadap apa yang akan membantu anda untuk melaksanakan sesuatu dengan baik. Emosi negatif menarik perhatian anda kepada semua aspek negatif prestasi anda. Akhirnya, emosi negatif boleh merosakkan motivasi anda untuk menonjol kerana anda tidak merasa baik dan tidak lagi menyeronokkan.


Takut Menjadi Bapa?

Mempunyai anak, terutama buat kali pertama, adalah satu peristiwa yang besar untuk kedua-dua bakal ibu bapa. Walaupun seorang bapa tidak perlu mengalami kesakitan melahirkan, mereka tetap mempunyai kebimbangannya sendiri. Kebanyakan topik kehamilan adalah untuk wanita kerana mereka yang lebih banyak mengeluarkan tenaga untuk menempuh alam keibubapaan ini. Walau bagaimanapun, seorang bapa juga memerlukan sokongan. Menjadi seorang bapa boleh menimbulkan pelbagai perasaan bercampur-baur bagi seorang lelaki, daripada kegembiraan dan keseronokan hinggalah kepada kebimbangan. Artikel ini akan menyenaraikan beberapa kebimbangan yang biasa dihadapi para bapa dan bagaimana cara menanganinya.

1. Takut menghadapi waktu pasangan bersalin

Ramai bapa yang berusaha untuk mengambil bahagian dalam proses kelahiran. Anda mungkin melihat klip video ramai wanita yang menghadapi kesakitan selama berjam-jam dengan mengetap bibir, berair mata dan lemah tak berdaya. Tiada apa yang dapat dilakukan oleh para bapa untuk membuatkan pasangan mereka berasa lebih baik. Walaupun anda tidak boleh mengambil alih kesakitan fizikal untuk pasangan anda, anda boleh mengambil bahagian dalam bilik kelahiran untuk memberi sokongan kepadanya. Atau, anda boleh pergi ke kelas kelahiran dengan pasangan anda dan membantu pasangan anda merancang proses kelahiran. Seorang doktor atau bidan yang mempunyai pengalaman akan membimbing anda dan mencadangkan apa yang boleh anda lakukan untuk membantu isteri anda.

2. Takut mengucapkan selamat tinggal kepada kebebasan

Mempunyai bayi bukanlah pengakhiran kehidupan riang anda. Namun masih ramai bapa takut kehilangan kebebasan mereka. Dengan menjadi seorang bapa, anda mungkin perlu lebih bertanggungjawab dan perlu mengurangkan masa untuk bersosial demi menjaga anak anda. Anda mungkin tidak dapat menikmati segala yang anda mahukan, pada bila-bila masa yang anda mahukan. Walau bagaimanapun, mempunyai anak juga bermakna hidup anda akan berubah dengan cara yang lebih positif.

3. Takut menjaga bayi

Menjaga bayi bukanlah tugas yang mudah. Ia adalah gabungan usaha dan persediaan. Anda disyorkan untuk mencari maklumat mengenai penjagaan kanak-kanak. Anda juga boleh meminta nasihat daripada keluarga yang baru menyambut kelahiran bayi. Sekiranya terdapat banyak perkara yang anda rasakan perlu diambil perhatian, anda boleh mendapatkan bantuan doktor atau melawat pusat kelahiran tempatan untuk mendapatkan nasihat. Memang tidak dapat dinafikan, alam keibubapaan sememangnya sukar. Mujurlah ia bukanlah mustahil. Dengan cinta dan usaha yang mencukupi, anda akan menjadi seorang bapa yang hebat.


Barangan yang Tidak Patut DiPinjam Atau DiKongsi (Bahagian 1)

Anda tidak boleh mempunyai segala-galanya di dunia. Dalam sesetengah kes, anda perlu meminjam barangan tertentu daripada orang lain. Walau bagaimanapun, tidak semuanya sesuai untuk dikongsi. Elakkan 10 perkara di bawah. Perkongsian boleh menyebabkan penyakit tertentu tersebar.

Berus gigi

Apabila anda menggunakan berus gigi untuk membersihkan gigi anda, berjuta-juta kuman di dalam mulut anda menjadi tercemar dengan ubat gigi, darah, bakteria, air liur, dan debris mulut. Virus dan bakteria boleh hidup di permukaan berus gigi selama berminggu-minggu. Sesetengah kajian telah menunjukkan walaupun selepas membilas berus gigi kelihatan jelas, ia masih boleh tercemar.

Apabila anda meminjam berus gigi dari orang yang dijangkiti, anda boleh mendapat penyakit. Selepas memberus gigi anda, bersihkan berus gigi dengan air paip dengan teliti. Pastikan anda telah mengeluarkan semua ubat gigi dan debris. Sekiranya anda mempunyai penyakit atau masalah kekebalan tubuh, anda mungkin perlu merendam berus gigi di dalam pembersih mulut antibakteria. Kemudian biarkan berus kering. Jika terdapat banyak berus gigi yang tersimpan di satu tempat, cuba elakkan bersentuhan.

Pencukur

Anda menggunakan pencukur untuk mengeluarkan rambut yang tidak diingini. Apabila anda mencukur, ia juga membuang sel-sel kulit mati, kotoran, dan bakteria pada kulit anda. Oleh kerana menggunakan bilah boleh menyebabkan luka dan lecet, perkongsian pencukur juga boleh menyebabkan penyakit bawaan darah seperti
hepatitis B
, hepatitis C, atau HIV untuk menyebar.

Oleh itu, adalah penting untuk mempunyai pencukur anda sendiri jika mahu mencukur. Anda juga boleh mempertimbangkan menggunakan buih cukur
(shaving foam)
, ia boleh membantu mengurangkan risiko terpotong kulit anda. Basuh pencukur dengan teliti dan buang pisau pisau cukur sebaik sahaja anda selesai.

Pemotong kuku

Anda menggunakan pemotong kuku untuk memotong kuku anda di mana bakteria, kulat, dan ketuat tersembunyi. Walaupun anda meminjam peotong kuku daripada seseorang yang mempunyai kuku yang sihat, anda masih berisiko jangkitan. Anda lebih cenderung untuk mendapatkan jangkitan kuku kulat, HIV, atau hepatitis B (jika pemotong kuku memotong kulit anda).

Oleh itu, anda perlu mencuci pemotong kuku dengan alkohol sebelum digunakan. Jika anda mempunyai orang lain yang membuat kuku anda, sebaiknya minta mereka menggunakan instrumen anda.

Batu pumis

Batu pumis digunakan untuk mengeluarkan kulit mati. Apabila disapu pada kulit anda, boleh meningkatkan risiko calar. Perkongsiannya boleh membiarkan bakteria dan kulat dilepaskan dari orang ke orang.

‘Sharing is caring’
. Walau bagaimanapun, barang peribadi tidak boleh digunakan oleh lebih daripada satu individu. Beberapa penyakit boleh tersebar melalui cara ini. Oleh itu, dapatkan kesedaran terhadap risiko untuk melindungi diri anda dan orang lain.

Hello Health Group tidak menyediakan nasihat perubatan, diagnosis, atau rawatan.


Bila Anda Perlu Tangguhkan Bercerai Susu?

Proses menghentikan penyusuan badan atau bercerai susu bermula pada pertama kali bayi anda mengambil makanan selain daripada susu ibu ataupun susu formula. Proses ini merupakan penggantian penyusuan badan berperingkat dengan makanan lain dan cara lain dalam membimbing anak.

Dalam kebanyakan kes, keputusan untuk bercerai susu boleh dibuat berdasarkan kepada keperluan dalaman anak dan ibu serta pertimbangan praktikal kepada keluarga. Walau bagaimanapun, adalah lebih baik untuk menangguhkan keputusan bercerai susu dalam sesetengah situasi sehinggalah suatu tempoh di mana keadaan sudah beransur pulih. Situasi tersebut adalah seperti:

Alergi makanan.
 Jika anda dan ayah kepada anak anda mempunyai alergi kepada sesetengah makanan, anda berbincanglah dengan doktor kanak-kanak tentang manfaat menangguhkan bercerai susu sehinggalah sekurang-kurangnya selepas umur anak setahun. Lebih baik jika anda dapat mengelakkan daripada pemberian susu lembu atau produk yang berasaskan susu lembu.

Sakit.
 Jika anak anda mengalami demam selesema, hendak tumbuh gigi, dan baru-baru ini dimasukkan ke hospital, atau bayi anda tidak berapa sihat, maka tangguhkanlah dahulu proses bercerai susu sehinggalah anak anda sihat. Anda juga mungkin mahu melambatkan cubaan pertama bercerai susu jika anda berada dalam keadaan yang tidak sihat. Sebarang tempoh transisi lebih baik dimulakan apabila anda dan si manja berada dalam keadaan sihat; fizikal dan emosi.

Perubahan di rumah
. Jika anda hamil atau baru-baru ini menerima kehadiran bayi baru, ini bukanlah masa terbaik untuk anda putus susu, kecuali jika bayi anda mahu. Selain itu, anda juga perlu meletakkan keutamaan pada keperluan anda dan juga bayi baru lahir. Sentiasa menyusukan bayi baru lahir dahulu, tetapi cuba juga untuk jadi sensitif terhadap keperluan mereka yang terlibat. Selain itu, berpindah ke rumah baru, masalah perkahwinan, situasi penjagaan bayi baru, keperluan anda untuk kembali bekerja, dan pelbagai lagi situasi yang boleh mendatangkan tekanan bukanlah masa terbaik untuk memulakan perubahan besar seperti bercerai susu. Sebaik-baiknya, anda boleh mula bercerai susu selepas tiada lagi hal yang memberi tekanan buat anda dan bayi.


“Pica”: Mengidam Bahan Bukan Makanan Semasa Hamil

Apakah itu kondisi Pica?

Mengidam merupakan satu kondisi yang biasa dialami oleh kebanyakan wanita hamil. Mengidam boleh ditafsirkan sebagai satu keinginan yang muncul secara tiba-tiba semasa hamil terhadap sesuatu jenis makanan. Namun begitu, ada juga wanita hamil yang mengidam untuk makan bahan bukan makanan yang sangat aneh seperti pasir, sabun, kapur dan lain-lain. Kondisi ini dinamakan sebagai Pica.

Kondisi ini sebenarnya bukan sahaja dialami oleh wanita hamil malahan juga boleh berlaku kepada kanak-kanak serta individu yang mempunyai kelainan upaya intelektual. Kebiasaannya, kondisi ini tidaklah bersifat kekal. Sekiranya kondisi ini masih berlaku walaupun selepas anda bersalin, segera berjumpa pakar perubatan untuk mendapatkan rawatan. Ini bertujuan mengelakkan kesan sampingan yang serius akibat gangguan pemakanan yang aneh ini.

Simptom kondisi Pica

Simptom pica sangat mudah untuk dikenalpasti. Wanita hamil yang mengalami kondisi ini cenderung menunjukkan minat untuk makan bahan bukan makanan seperti:

Ais

Pasir

Sabun

Kapur

Rambut

Cat

Gam

Butang

Abu atau puntung rokok

Selain itu, terdapat banyak lagi bahan bukan makanan yang selalu dijadikan sasaran oleh wanita hamil yang mengalami kondisi ini. Namun begitu, kondisi ini perlu berterusan sehingga satu bulan lamanya untuk disahkan sebagai Pica.

Komplikasi kondisi Pica

Kondisi ini sememangnya akan mendatangkan pelbagai kumudaratan dan komplikasi kesihatan yang serius terhadap wanita hamil. Antaranya:

Keracunan makanan yang serius

Infeksi parasit

Usus tersumbat

Tercekik

Sembelit

Mengurangkan selera makan

Selain itu juga, bahan bukan makanan yang ditelan juga berisiko menghalang penyerapan nutrien oleh wanita hamil sekaligus menjadi punca berlakunya kekurangan zat yang berterusan. Bahan bukan makanan ini juga jelas sekali mempunyai toksik atau kuman yang berbahaya buat wanita hamil dan kandungannya.

Rawatan kondisi Pica

Kondisi ini mampu mendatangkan pelbagai komplikasi kesihatan seperti keracunan makanan yang serius dan akan memberi kesan negatif terhadap bayi dalam kandungan. Oleh itu, langkah untuk merawatnya perlu segera dilakukan. Pertama sekali, segera berjumpa pakar perubatan untuk berbincang mengenai kondisi anda. Dalam pada itu, anda perlu mengambil tahu mengenai status hemoglobin anda bagi memastikannya kekal stabil.

Pakar berpendapat bahawa rawatan yang paling berkesan untuk merawat Pica adalah melalui pengawalan tingkah laku individu itu sendiri. Oleh itu, pemantauan yang rapi perlu dilakukan sepanjang tempoh anda menjalankan rawatan. Kolaborasi bersama pasukan kesihatan mental juga amat diperlukan untuk membantu anda mengawal keinginan aneh anda ini.

Bagi mengalihkan perhatian anda daripada bahan bukan makanan, kunyah sesuatu seperti gula-gula getah tanpa gula. Selain itu, maklumkan kepada individu yang selalu berada di sekeliling anda agar sentiasa memberi sokongan dan mengingatkan anda untuk tidak mengikut keinginan diri sendiri untuk makan bahan bukan makanan.

Hello Health Group
 tidak menyediakan nasihat perubatan, diagnosis, atau rawatan.


Bagaimana Jika Ibu Hamil Ingin Ambil Minyak Ikan? Selamat Atau Tidak?

Anda mungkin pernah mendengar tentang khasiat dan kebaikan minyak ikan untuk kesihatan bayi yang baru lahir.
Walau bagaimanapun, adakah pengambilan minyak ikan untuk ibu hamil ini benar-benar selamat
? Ini apa yang anda perlu tahu sebelum mengambil minyak ikan ketika anda mengandung:

Minyak ikan sumber DHA untuk bayi

Memandangkan 2 tahun pertama merupakan tempoh masa yang penting untuk perkembangan otak bayi, asid lemak omega-3 (khususnya DHA) menjadi elemen yang penting dalam diet wanita hamil dan juga bayi. Sebagai sumber utama DHA,
minyak ikan sangat disarankan sebagai makanan tambahan untuk wanita hamil dan juga ibu menyusu
.

Di samping DHA membantu membina dan mengembangkan membran sel saraf dan penglihatan dalam bayi, EPA –
sejenis omega-3 yang turut terdapat dalam minyak ikan
, memainkan peranan penting dalam sistem imun bayi dan mengurangkan risiko mendapat masalah mental.

Manfaat kesihatan minyak ikan untuk ibu hamil

Dalam satu kajian di Australia pada tahun 2006, 98 wanita hamil yang sihat dibahagikan kepada dua kumpulan.
Kumpulan pertama menerima 4 gram minyak zaitun setiap hari
 manakala kumpulan kedua menerima 4 gram minyak ikan. Kedua-dua kumpulan mengambil minyak ini setiap hari bermula daripada minggu ke-20 kandungan sehingga hari mereka bersalin.

Para pengkaji membuat kajian susulan selepas usia bayi menjangkau 2.5 tahun dan ke atas untuk dinilai.

Keputusan kajian menunjukkan kanak-kanak daripada kumpulan 2 (minyak ikan)
mencatatkan markah yang lebih tinggi dalam penilaian koordinasi mata dan tangan
. Namun, tiada perbezaan yang dicatatkan antara kedua-dua kumpulan dari sudut perkembangan fizikal dan kemahiran bahasa,

Kajian juga telah membuktikan bahawa pengambilan minyak ikan oleh ibu mengandung
membantu mengurangkan risiko asma (lelah), atopi dan penyakit kulit lain.

Adakah ia menjadi kewajipan pengambilan minyak ikan untuk ibu hamil?

Untuk kejutan pembaca, khususnya ibu mengandung, jawapannya bukanlah 100% ‘YA”. Hakikatnya, bukan semua jenis ikan itu sama justeru, bukan semua jenis minyak ikan selamat untuk bayi.

Terdapat dua jenis minyak ikan yang dijadikan sebagai suplemen atau makanan tambahan. Minyak ikan yang diperbuat daripada badan ikan itu sendiri adalah selamat namun kandungan omega-3 yang diambil daripada hati ikan tersebut (
cod liver oil
) perlu dielakkan kerana ianya tinggi dengan vitamin A.

Kandungan vitamin A yang tinggi dipercayai akan menyebabkan pengumpulan dalam hati bayi dalam kandungan dan membawa kepada kecacatan kepada bayi.

Sekiranya diet anda mengandungi kadar retinol yang tinggi, ianya adalah amat penting untuk anda kurangkan pengambilan zat ini untuk perkembangan bayi anda.

Ini termasuklah mengelakkan daripada kerap mengambil makanan tambahan multi-vitamin dan juga produk kecantikan berasaskan retinol.

Kesimpulan

Wanita hamil hanya digalakkan untuk mengambil minyak ikan jika mereka tidak suka makan ikan atau tidak tahan dengan bau ikan
. Namun perlu diingat, memakan ikan yang masih dalam keadaan asal dan tidak diproses adalah satu kaedah terbaik untuk mendapatkan zat omega-3.

Menurut pakar kesihatan, sekiranya anda makan 2 atau lebih hidangan minyak ikan (Salmon, Tuna, Ikan Kembung) setiap minggu, tiada keperluan untuk mengambil minyak ikan untuk ibu hamil.

Sekiranya anda seorang pengamal vegan, omega-3 daripada algae disarankan untuk diambil sebagai sebahagian daripada diet mengandung anda.

Hello Health Group tidak memberi nasihat perubatan, diagnosis atau rawatan.


Manfaat Debunga Bawaan Lebah

Apabila lebah mengambil nektar, sebahagian debunga dari bunga terbabit melekat pada kakinya. Debunga ini dalam bentuk serbuk kecil berwarna emas yang rasanya manis. Debunga lebah digunakan sebagai suplemen bagi sindrom prahaid (PMS) dan prostat membesar serta dalam banyak produk penjagaan kulit. Berikut adalah sebab kenapa anda perlu menambahkan debunga lebih segar di dalam diet harian anda!

Kaya dengan protein, vitamin dan antioksida

Adakah anda tahu bahawa lebah memberi anaknya makan debunga lebah? 40% dari debunga lebah ialah protein. Ia juga mengandungi semua nutrisi yang diperlukan oleh manusia. Protein di dalam debunga lebah lebih mudah dihadam kerana ia di dalam bentuk asid amino yang sedia digunakan sejurus selepas ditelan.

Debunga lebah juga mengandungi kadar vitamin yang paling tinggi di dalam makanan semula jadi, menurut kajian dari Institute of Apiculture, Taranov, Russia:
“Walaupun jika debunga lebah tidak mempunyai kandungan penting yang lain,… Debunga sangat kaya dengan rutin dan mungkin mengandungi kadar yang paling tinggi berbanding mana-mana sumber lain.”

Fungsi antibiotik

Seperti yang telah disebutkan, debunga lebah telah digunakan dalam perubatan purba dalam banyak budaya di seluruh dunia sebagai antibiotik.

Malah, pengkaji telah menemui enzim di dalam debunga lebah yang boleh membunuh beberapa bakteria termasuk Listeria, Staph, Salmonella dan E. coli.

Kesihatan jantung dan darah

Pengambilan debunga lebah dilihat boleh meningkatkan kesihatan jantung dan darah dengan meningkatkan penghasilan sel darah merah dan putih. Debunga lebah menstabilkan kadar kolesterol dan trigliserida di dalam darah. Rutin di dalam debunga lebah menguatkan saluran darah, meningkatkan peredaran darah dan mencegah serangan jantung dan strok.

Menguatkan imun

Kajian menunjukkan bahawa apabila diberikan debunga lebah, subjek kajian menunjukkan peningkatan pada limfosit darah, gamma golbulin dan protein. Antara ketiga-tiga ini, yang dilihat paling banyak bertambah ialah limfosit dan gamma globulin, juga digelar immunoglobulin, adalah antibodi yang bertanggungjawab melawan jangkitan, bakteria, virus, sel termutasi.

Alahan

Sama seperti madu, mereka yang mengambil debunga lebah sekurang-kurangnya 6 minggu sebelum musim alahan bermula boleh membantu mengurangkan simptom secara drastik. Teknik ini dinamakan desensitisasi. Ia mendedahkan anda kepada sejumlah kecil alergen supaya badan anda terbiasa dengannya secara perlahan-lahan. Leo Con Way, pemegang ijazah perubatan dari Denver, Colorado melaporkan bahawa 94% dari 900,000 pesakitnya bebas dari simptom alahan sepenuhnya selepas dirawat.

Prestasi fizikal

Seorang doktor osteopatik dan pemilik lama sesawang Mercola.com, Dr Mercola mengatakan bahawa banyak jurulatih dan atletnya mengalami peningkatan dalam prestasi dan kekuatan dengan mengambil debunga lebah kerana kandungannya yang tinggi nutrisi dan protein. Jika diambil bersama latihan harian, ia boleh memberikan kesan yang sangat hebat dalam tempoh yang singkat.

Tambahan pula, British Sport Council merekodkan peningkatan kekuatan dari 40% ke 50% pada mereka yang mengambil debunga lebah.

Kesuburan

Debunga lebah boleh meningkatkan kadar serotonin anda yang membantu mengawal mod. Serotonin membantu mengawal mod anda secara semula jadi. Apabila kadar serotonin adalah normal, anda berasa lebih gembira, tenang, lebuh fokus, kurang gelisah dan emosi yang lebih stabil. Degunga lebah juga merangsang fungsi ovari dan membantu kehamilan yang selamat.

Kesihatan kulit

Produk dari lebah secara umumnya boleh mencegah atau merawat banyak keadaan kulit seperti jerawat, parut, ekzema dan psoriasis. Seperti madu, debunga lebah mempunyai fungsi anti-radang dan meningkatkan peredaran darah. Jika ditambah dengan minyak kulit kegemaran anda, ia boleh menjadi pelembap yang berkesan dalam melindungi kulit anda dari dehidrasi.

Hello Health Group
 tidak menyediakan nasihat perubatan, diagnosis atau rawatan.


Banyak Manfaat Keladi Air Pada Tubuh, Salah Satunya Meningkatkan Fungsi Otak Manusia

Anda tentu suka jika dihidangkan dengan aiskrim berperisa keladi di petang hari terutama ketika cuaca yang panas membahang atau mungkin juga ubi keladi air yang digoreng untuk dijadikan kudapan. Bukan sahaja bahagian akar pokok keladi yang diambil untuk dimakan, malah batangnya juga boleh diolah menjadi lauk makan tengah hari yang enak seperti asam rebus batang keladi.

Tetapi adakah anda tahu, terdapat lebih kurang 600 spesies keladi dan 150 spesies daripadanya ditanam untuk dijadikan makanan oleh manusia? Ya, keladi yang kita kenali mungkin hanya satu jenis sahaja tetapi sebenarnya ia mempunyai pelbagai jenis.

Kepelbagaian jenis keladi ini adalah berdasarkan lokasi pembiakannya mengikut wilayah tertentu dan tentunya bukan sahaja berfungsi sebagai sumber makanan memandangkan terdapat sejenis keladi yang digunakan sebagai pewarna di bahagian selatan negara China. Ingin tahu lebih lanjut berkenaan keladi? Teruskan pembacaan anda melalui artikel ini.

Manfaat keladi kepada tubuh

Berpotensi meningkatkan fungsi otak

Dalam satu kajian yang dijalankan selama 12 minggu, peserta kajian yang mengambil suplemen ekstrak keladi air telah mendapat skor yang lebih tinggi dalam
ujian kefungsian otak
 berbanding mereka yang mengambil plasebo.

 Bagaimana keladi boleh memberikan kesan sebegitu rupa? Untuk maklumat anda, keladi mengandungi sebatian unik yang dipanggil sebagai diosgenin. Sebatian ini telah didapati
menggalakkan pertumbuhan neuron dan meningkatkan fungsi otak manusia.

Boleh melegakan simptom menopaus

Keladi air juga berpotensi dalam
memberikan kelegaan terhadap beberapa simptom menopaus
. Hal ini berdasarkan kajian yang telah dijalankan terhadap 24 orang wanita menopaus selama 30 hari. Mereka menukar diet mereka daripada nasi kepada keladi air dalam 2 daripada 3 hidangan utama iaitu sebanyak 390 gram keladi sehari.

Hasilnya, tahap estrone dan estradiol dalam darah meningkat, masing-masing sebanyak 26% dan 27%. Pada kebiasaannya, kedua-dua jenis hormon estrogen ini menurun semasa menopaus dan peningkatan tahap estrogen boleh memberikan kelegaan kepada simptom menopaus.

Walau bagaimanapun, kajian lanjutan masih lagi diperlukan untuk memberikan bukti yang lebih jelas terhadap hasil kajian ini.

Membantu mengurangkan keradangan

Antioksidan yang terdapat dalam keladi mungkin membantu mengurangkan keradangan. Untuk makluman, keradangan kronik dikaitkan dengan peningkatan risiko pelbagai masalah kesihatan seperti penyakit jantung, diabetes dan juga obesiti.

Oleh itu, dengan memakan makanan anti-keradangan seperti keladi air, ia dapat membantu anda mengurangkan keradangan kronik yang terjadi.

Manfaat lain keladi

Satu kajian telah menunjukkan bahawa kanji tahan (
resistant starch
) yang terdapat di dalam keladi air mungkin meningkatkan enzim pencernaan yang membantu menguraikan makanan dan meningkatkan jumlah bakteria baik
dalam usus manusia
.

Selain itu juga, keladi air turut
membantu memperbaiki tahap kolesterol dalam tubuh
. Dalam satu penyelidikan, wanita yang memakan sebanyak 390 gram keladi sehari selama 30 hari mengalami penurunan tahap kolesterol darah sebanyak 6%.

Keladi air juga mempunyai kesan antimikrob memandangkan beberapa kajian ada mendapati bahawa ekstrak keladi mungkin melindungi diri anda daripada sesetengah bakteria yang rintang ubat.

Adakah keladi sebenarnya beracun?

Bagi sesetengah jenis keladi terutama keladi liar, ia adalah beracun. Walau bagaimanapun, terdapat juga beberapa jenis keladi liar yang masih boleh dimakan dengan syarat ia mestilah dikupas dan dimasak terlebih dahulu sebelum dimakan.

Beberapa sebatian protein tumbuhan yang terdapat di dalam keladi bersifat toksik dan boleh menyebabkan kesakitan jika dimakan secara mentah. Jangan anda berasa risau kerana kebanyakan keladi yang dibiakkan sebagai tanaman makanan tidak mempunyai kandungan toksik dan ia selamat dimakan.

Walaupun begitu, anda tetap disarankan untuk memasaknya terlebih dahulu bagi
mengelakkan sebarang kemungkinan keracunan makanan
 atau masalah pencernaan.

Bagaimana untuk mengolah keladi?

Jika anda mendapat buah tangan daripada saudara mara anda yang menghadiahkan keladi air kepada anda, jangan runsing jika anda tidak tahu apakah jenis masakan lain yang boleh diolah daripada keladi air selain daripada keladi goreng. Kami boleh menyarankan beberapa kaedah masakan yang boleh anda cuba seperti berikut:

Puri keladi: rebus keladi sehingga lembut, kisarkan dan berikan sedikit perasa kepada puri tersebut.

Kerepek keladi: potong nipis keladi air dan goreng atau bakarnya untuk menjadikannya rangup.

Keladi lenyek: kupas, rebus dan lenyek keladi air tersebut bersama-sama susu dan sedikit garam.

Gratin keladi berkeju: potong nipis keladi dan bakarnya bersama-sama keju dan perasa.

Roti
 keladi: gunakan puri keladi dan campurkannya ke dalam adunan
roti
 sebelum dibakar.

Keladi adalah sumber makanan yang kaya dengan
kandungan serat, kalium, dan antioksidan
. Ia adalah sejenis sumber makanan yang versatil dan mudah untuk disediakan. Oleh itu, pelbagai masakan keladi air boleh membantu anda agar tidak berasa bosan setiap kali memakan keladi.

Selepas membaca artikel ini, anda berkemungkinan akan lebih bersemangat mencari dan membeli keladi sebagai santapan keluarga mahupun dijadikan buah tangan kepada rakan-rakan anda.


Bagaimana untuk Mengelak Jangkitan Apabila Memakai Kanta Lekap

Kanta lekap sudah biasa dijadikan alternatif kepada cermin mata. Walau bagaimanapun, kanta lekap adalah berbahaya jika anda tidak menggunakannya dengan betul. Ramai orang mendapat jangkitan kerana memakainya. Oleh itu, untuk mengelakkan jangkitan, sila ambil langkah-langkah ini.

Perkara yang anda perlu perhatikan

Sebelum beralih kepada kanta lekap, anda perlu mendapatkan konsultasi doktor mata anda. Doktor akan memeriksa mata anda dan kemudian mereka akan memberikan cadangan kanta lekap yang selamat.

Hampir semua orang boleh memakai kanta lekap tetapi dalam beberapa kes, anda disyorkan untuk tidak menggunakannya. Keadaan ini termasuklah jika anda:

Mempunyai jangkitan

Mempunyai tindak balas alahan yang teruk

Memiliki spesifik tentang masalah penglihatan

Terdedah kepada habuk atau asap

Anda perlu mengetahui risiko kanta lekap. Apabila objek asing berada pada mata anda, ia boleh cedera atau dijangkiti. Itulah sebabnya anda mesti mengikuti arahan doktor mata anda untuk mengetahui bagaimana untuk menjaga kanta anda. Sekiranya anda mengalami masalah termasuk ketidakselesaan mata, rasa sakit, kemerahan, mata berair, perubahan penglihatan, dan lain-lain, dapatkan ujian doktor anda secepat mungkin.

Bagaimanakah untuk menjaga kanta lekap anda?

Jika anda menggunakan kanta lekap setiap hari, anda mesti tahu tamat tempoh dan berapa lama anda telah menggunakannya, di mana ia bergantung pada setiap orang dan jenis kanta yang anda gunakan. Dengan kanta lekap keras, ia mungkin mengambil masa beberapa minggu atau selama dua bulan. Untuk kanta lekap lembut, ia biasanya mengambil masa beberapa hari atau seminggu. Pada kali pertama anda menggunakan kanta lekap, anda mungkin mengalami kerengsaan, mata merah jambu, kepekaan cahaya atau kanta terobek. Jika anda tidak terbiasa dengannya, anda perlu mengambilnya sekali atau dua kali seminggu untuk mengelakkan masalah lain.

Pembersihan lensa adalah perkara penting yang perlu anda ambil tahu. Setiap jenis lensa mempunyai cara lain untuk membersih dan menyimpannya. Untuk semua kanta, anda harus selalu mempunyai larutan steril. Adalah berbahaya jika anda menggunakan larutan garam di rumah. Anda akan diberi arahan untuk penjagaan kanta lekap yang betul apabila anda membelinya. Orang ramai, terutamanya remaja, mempunyai risiko yang lebih tinggi untuk kehilangan penglihatan mereka kerana menggunakan kanta tanpa preskripsi.

Pilih kedai profesional untuk membeli kanta lekap dan jumpa doktor untuk menyesuaikan kanta lekap anda.

Kemudahan kanta lekap tidak boleh dinafikan. Tetapi anda mesti mempunyai pengetahuan untuk melindungi mata anda. Maklumat di atas mudah-mudahan dapat membantu anda tentang latar belakang asas jika anda mahu memakai kanta lekap.


1 Daripada 4 Ibu Alami Kemurungan Ketika Hamil, PEKA Dengan 8 Tanda Ini Ya!

Kehamilan, meskipun menjadi momen yang paling menggembirakan dalam kehidupan kebanyakan wanita, namun sepanjang tempoh ini juga wanita akan berperang dengan perasaan penuh kekeliruan, ketakutan, dan juga boleh menjadi kemurungan untuk sesetengah ibu hamil.

American Congress of Obstetricians and Gynecologists (ACOG) mendedahkan bahawa 14 hingga 23 peratus wanita mengalami depresi atau kemurungan semasa hamil.

Kemurungan, yang merupakan gangguan mood, berlaku kepada 1 dalam 4 wanita pada sesetengah masa dalam kehidupan mereka. Lantaran itu, adalah normal jika kemurungan semasa hamil berlaku sekali semasa wanita mengandung.

Yang mengejutkan adalah, antepartum tidak didiagnos dengan baik semasa kehamilan memandangkan ramai orang selalu tersalah anggap kemurungan semasa hamil dengan ketidakseimbangan hormon.

Kemurungan dalam kehamilan, sesungguhnya, memerlukan rawatan tepat pada masanya. Jika dibiarkan, ia akan meninggalkan kesan yang berbahaya kepada kedua-dua ibu dan bayi dalam kandungan.

Apakah sebenarnya kemurungan semasa hamil?

Istilah perubatan untuk keadaan ini adalah kemurungan antepartum. Ia berkaitan dengan gangguan mood dan perubahan kimia dalam otak. Perubahan ini adalah hasil daripada perubahan hormon yang disebabkan oleh kehamilan.

Tanda-tanda kemurungan antepartum

Jika ibu hamil mengalami simptom-simptom berikut selama lebih daripada dua minggu, anda mungkin mengalami kemurungan antepartum.

Kesedihan melampau

Konsentrasi menurun

Masalah tidur, terlalu sedikit atau boleh juga terlebih tidur

Minat menurun dalam melakukan aktiviti kegemaran

Berfikir tentang kematian, bunuh diri, atau hilang harapan

Kegelisahan

Rasa bersalah atau tidak berguna

Perubahan dalam tabiat pemakanan

Kemungkinan penyebab kemurungan antepartum

Masalah dalam perhubungan

Sejarah kemurungan peribadi atau keluarga

Sejarah didera atau trauma

Rawatan ketidaksuburan

Pernah keguguran

Kehidupan yang stres

Masalah dengan kehamilan sekarang

Rawatan untuk kemurungan antepartum

Terdapat banyak rawatan yang boleh membantu ibu hamil dengan keadaan mereka. Ini termasuklah:

Kumpulan sokongan

Terapi psiko persendirian

Perubatan

Terapi ringan

Kebanyakan ibu akan berasa gusar tentang rawatan yang menggunakan ubat semasa kehamilan mereka. Walau bagaimanapun, terdapat doktor yang akan melindungi anda dengan memberitahu manfaat dan risiko mengenainya, serta memberikan anda nasihat terbaik.

Jika anda sedang mendapatkan ubat untuk keadaan mental lain sebelum kehamilan anda, jangan hentikan pengambilan ubat tanpa pemantauan doktor. Pemberhentian ubat yang mengejut boleh meletakkan anda dan bayi dalam risiko.

Masalah utama adalah jika keadaan anda bertambah teruk, sehingga boleh membawa kepada banyak komplikasi semasa hamil, termasuklah kenaikan berat badan rendah dan bonding dengan bayi baru lahir tidak bagus.

Apakah kemungkinan kesan sampingan antidepresan?

Impak buruk daripadanya termasuklah:

Kelahiran pramatang

Hipertensi pulmonari bayi

Antidepresan dalam trimester ketiga boleh menjurus kepada pengeluaran semasa lahir untuk bayi. Pengeluaran ini boleh jadi jangka hayat bayi pendek, sukar bernafas, sukar menyusu dan rengsa, atau rendah gula darah.

Anda juga mungkin berminat membaca artikel ini:

Bagaimana Ubat Anti-kemurungan Berfungsi?

Rawatan Untuk Kemurungan

Menyokong Isteri Atasi Kemurungan Selepas Bersalin

Mengendalikan Kemurungan Selepas Bersalin

Hello Health Group tidak menyediakan nasihat perubatan, diagnosis, atau rawatan.


Ini 7 Golongan Berisiko Dapat Kanser Rahim, Termasuk Wanita Yang Tak Pernah Hamil, Hati-Hati!

Kesedaran mendapatkan rawatan bagi penyakit kanser
seperti kanser payudara
 dan
kanser rahim
 mungkin agak tinggi di negara ini.
Namun kebiasaannya,
mereka yang datang mendapatkan rawatan
 mungkin sudah berada pada tahap yang sedikit lewat.
Sebagai contoh, mungkin ada yang tidak menyedari tanda kanser rahim yang mereka sedang alami pada peringkat awal.

 Pesakit kanser rahim ini hadir ke hospital untuk melakukan pemeriksaan
setelah simptom yang dialami biasanya tidak sembuh dalam tempoh yang panjang.

Sebagai seorang wanita, adakah anda tahu apakah tanda kanser rahim dan faktor risiko yang menyebabkan anda mengalaminya?

Ini yang kami sediakan untuk anda.

Untuk mendapatkan lebih banyak info berkenaan kanser, anda boleh klik
di sini
.

Mengenali kanser rahim

Kanser rahim adalah sejenis kanser yang bermula pada bahagian dinding dalam rahim seorang wanita. Dinding dalam rahim ini disebut sebagai endometrium.

Berdasarkan data daripada
National Cancer Institute
, dianggarkan setiap 3 daripada 100 orang wanita didiagnosis mempunyai kanser rahim ini.

Pada kebiasaannya, kanser rahim ini akan dikesan pada peringkat awal memandangkan ia biasanya akan menyebabkan pendarahan tidak normal pada faraj yang kerap berlaku.

Apakah tanda kanser rahim?

#1. Pendarahan faraj yang tidak normal, tompok darah atau keluarnya cairan lain

Sekitar 90% daripada wanita yang mengalami kanser rahim mempunyai tanda kanser rahim yang satu ini
iaitu pendarahan pada faraj yang tidak normal
.

 Ia juga akan
membuatkan haid menjadi tidak teratur
, adanya pendarahan antara dua tempoh haid wanita, atau pendarahan setelah menopaus.

Adakalanya,
akan keluar lendiran atau cecair daripada faraj yang tidak mengandungi darah
.

Jika wujud keadaan seperti ini, ia juga mungkin satu tanda kanser rahim.

Walaupun tiada darah yang keluar bersama cecair tersebut, ia tidak bermakna anda tidak mempunyai tanda kanser rahim.

Oleh sebab itu, sebarang lendiran, cecair, apatah lagi darah yang keluar secara tidak normal perlu diperiksa oleh doktor untuk memastikan ia adalah tanda kanser atau tidak.

#2. Sakit pada bahagian pelvis, rasa mempunyai ketulan atau turun berat badan

Antara tanda kanser rahim lain yang mungkin juga berlaku ialah
kesakitan pada bahagian tulang pelvis
, rasa seperti ada ketulan yang tidak normal atau hilang berat badan tanpa sebab yang jelas.

Pada kebiasaannya, tanda kanser rahim ini akan muncul bagi pesakit kanser rahim yang berada pada tahap atau peringkat yang lebih lewat.

Walau bagaimanapun, ia bukan alasan untuk pesakit kanser rahim ini mengabaikan tindakan untuk mendapatkan rawatan yang sepatutnya.

Jika tidak, kanser ini akan menjadi semakin merebak dan parah.

Apakah penyebab kepada terbentuknya kanser rahim?

Doktor masih tidak mengetahui punca sebenar yang menyebabkan berlakunya kanser terhadap pesakit kanser rahim.

Apa yang diketahui ialah terdapat sesuatu yang berlaku
yang menyebabkan perubahan atau mutasi dalam DNA sel
 pada bahagian endometrium rahim.

Mutasi ini kemudiannya mengubah sel yang sihat menjadi sel yang tidak normal.

Sel yang tidak normal ini kemudiannya akan menggandakan bilangannya tanpa kawalan. Ia kemudiannya akan menyebabkan ketulan tumor pada lapisan endometrium ini.

Apakah faktor risiko yang boleh menyebabkan berlakunya kanser rahim?

Terdapat beberapa faktor risiko yang boleh meningkatkan risiko seseorang wanita itu untuk mendapat kanser rahim. Antaranya ialah:

#1. Ketidakseimbangan hormon wanita

Ovari menghasilkan 2 jenis hormon wanita yang paling utama iaitu estrogen dan juga progesterone.

Apabila berlakunya turun naik kedua-dua hormon ini dalam tubuh wanita, ia akan menyebabkan perubahan pada endometrium rahim.

Sesetengah keadaan kesihatan yang menaikkan jumlah estrogen tetapi tidak menaikkan jumlah progesterone, maka tubuh anda akan mempunyai risiko yang tinggi untuk mendapat kanser rahim.

#2. Tanda kanser rahim: mempunyai tempoh haid yang lebih panjang

Ia khusus bagi mereka yang mula datang haid sebelum berumur 12 tahun atau lewat mengalami menopaus
.

Tempoh haid yang lebih panjang seperti ini juga meningkatkan risiko seseorang wanita itu untuk mendapat kanser rahim.

Semakin panjang tempoh haid yang dimiliki, maka semakin besar risikonya untuk mendapat kanser ini.

#3. Tidak pernah hamil

Sekiranya seseorang wanita itu tidak pernah hamil, maka dia akan mempunyai risiko yang lebih tinggi untuk mendapat kanser ini berbanding wanita lain yang pernah hamil walaupun sekali seumur hidup.

#4. Tanda kanser rahim: lanjut usia

Semakin berusia seseorang wanita itu, maka semakin besar risiko mereka untuk mendapat kanser rahim.
Kanser ini sering berlaku selepas fasa menopaus
.

#5. Obesiti atau berlebihan berat badan

Jika seseorang wanita itu mempunyai berat badan yang berlebihan, maka dia juga berpotensi tinggi untuk mendapat kanser ini.

Ini mungkin disebabkan oleh lemak badan yang berlebihan bertindak mengubah keseimbangan hormon dalam tubuh.

#6. Terapi hormon untuk kanser payudara

Jika seseorang wanita itu
ada mengambil ubat tamoxifen sebagai terapi hormon untuk merawat kanser payudara
, ia juga boleh meningkatkan risiko dirinya untuk menjadi pesakit kanser rahim.

Jika anda ada mengambil ubat jenis ini, berbincanglah dengan doktor anda mengenai kesan sampingan pengambilannya.

#7. Mempunyai sindrom kanser kolon yang diwarisi

Sindrom Lynch, atau juga disebut sebagai kanser kolorektal nonpolyposis keturunan (HNPCC),
adalah sindrom yang boleh meningkatkan risiko seseorang wanita itu untuk mendapat kanser kolon dan juga kanser-kanser lain
.

Ini termasuklah juga kanser rahim
.

Sekiranya ada ahli keluarga anda yang pernah didiagnosis mempunyai sindrom Lynch ini, ada kemungkinan juga untuk anda mengalami kanser,
termasuklah kanser rahim
.

Kesimpulan tanda kanser rahim

Bagi pesakit kanser rahim, anda disarankan untuk pergi berjumpa doktor bagi melakukan pemeriksaan sekiranya anda mempunyai tanda kanser rahim seperti yang disebutkan di atas.

Jika terdapat sebarang
cecair berdarah mahupun tidak berdarah yang keluar secara tidak normal dari faraj anda
, lakukan pemeriksaan dengan segera di hospital.

Langkah ini bagi memastikan anda dapat dikesan pada peringkat awal jika anda mempunyai sebarang tanda kanser rahim.


Suplemen Untuk Kesihatan Jantung

Vitamin dan suplemen boleh menjadi pilihan yang baik untuk meningkatkan kesihatan jantung anda. Adakah anda tahu apakah suplemen yang memberi kesan terbaik? Berapa banyak perlu saya ambil? Berikut merupakan senarai suplemen yang mugkin baik untuk jantung anda.

Senarai suplemen terbaik

Tumbuhan sterol

Tumbuhan sterol (juga dikenali sebagai phytosterols) membantu mengurangkan paras kolesterol dalam darah dengan menghalang serapan kolesterol dalam usus.

Coenzyme Q10

Coenzyme Q10
 berfungsi seperti antioksida, membantu melindungi dan menghalang sel daripada musnah. Pengkaji menunjukkan bahawa suplemen coenzyme Q10 mungkin membantu mengurangkan tekanan darah secara berperingkat dan membantu merawat kegagalan fungsi jantung. Coenzyme Q10 juga membantu untuk merawat sakit pada otot yang berlaku pada sesetengah individu yang mengambil ubat kolesterol dipanggil statin.

Fiber (Psyllium)

Menurut kebanyakan kajian, fiber mengurangkan kolesterol dan juga risiko penyakit jantung dan angin ahmar (strok) secara keseluruhan. Fiber terlarut bergabung dengan kolesterol di dalam usus dan melindungi ia daripada diserap oleh badan.

Minyak flaxseed

Flaxseed dan minyak flaxseed mungkin mengurangkan paras kolesterol.  Maklumat yang jelas belum diperoleh sama ada ia juga merendahkan risiko penyakit jantung secara keseluruhan.

Asid folik

Asid folik, vitamin B, merendahkan paras amino acid homocysteine,dimana ia mempunyai kaitan dengan penyakit jantung. Tetapi kajian tidak membuktikan bahawa asid folik mengurangkan kadar serangan jantung dan angin ahmar (strok).

Magnesium

Magnesium membantu mengekalkan tekanan darah yang normal dan kadang kala ia digunakan oleh doktor untuk memperbaiki rima jantung tidak normal.

Omega-3 fatty acids

Menurut kajian, omega-3 fatty acid daripada minyak ikan boleh merendahkan tekanan darah dan triglycerides. Omega-3s juga mengurangkan risiko kematian akibat penyakit jantung secara keseluruhan.

Nasi yis merah

Menurut kajian, nasi yis merah mungkin merendahkan jumlah kolesterol, triglycerides dan kolesterol jahat LDL. Satu bahan dalam nasi yis merah – mionacolin K –  sama dengan bahan aktif di dalam ubat kolesterol.

Perhatikan vitamin dan mineral

Apabila tiba pada vitamin dan mineral, berapakah yang perlu saya ambil? Dapatkan had paling atas yang selamat untuk pengambilan vitamin anda, begitu juga cadangan kebenaran harian yang anda perlukan dengan berbincang dengan doktor anda.

Berjaga-jaga

Sesetengah suplemen boleh berinteraksi dengan ubat anda dan juga boleh memberi kesan sampingan. Pastikan doktor anda mengetahui supplemen yang anda ambil. Dan jangan pernah bergantung pada supplemen untuk membuat pilihan diet yang tidak baik.

Hello Health Group
 tidak menyediakan khidmat nasihat perubatan, diagnosis atau rawatan.

Anda mungkin berminat untuk membaca artikel:

Simptom Kekurangan Vitamin A

Tanda Anda Kekurangan Vitamin

Tanda-tanda Kekurangan Vitamin C


Encik Suami 'Gamers'? Sertai Pasangan Main Game Sebab Ada 5 Manfaat Kena Tahu

Apa aktiviti yang kerap dilakukan ketika meluangkan masa bersama kekasih hati anda? Pernah terfikir untuk melakukan aktiviti lain seperti bermain game dengan pasangan?

Manfaat bermain game dengan pasangan

Selalunya, setiap pasangan bercinta akan meluangkan masa bersama dengan menonton wayang, berkaraoke atau sekadar berjalan-jalan bersama di taman. Tetapi tahukah anda, bermain game dengan pasangan juga boleh dijadikan 1 aktiviti bersama.

Bagi sesetengah individu, bermain game mungkin dianggap sesuatu yang menjengkelkan kerana banyak masa perlu diluangkan hanya semata untuk 1 permainan.

 Tetapi hakikatnya ia
boleh menjadikan hubungan anda lebih intim
. Bagaimana?

5 kebaikan bermain game dengan pasangan

Walaupun bermain game mungkin dianggap sebagai hal yang tidak mendatangkan faedah, tetapi meluangkan masa bersama melakukan kegiatan ini boleh memberikan kesan kepada kecerdasan dan kesihatan mental.

Jika ia dapat memberikan kesan positif dengan bermain secara sendiri, sudah tentu aktiviti itu turut mendatangkan kebaikan jika dilakukan bersama pasangan.

Selain menjadikan mood semakin baik, bermain game dengan pasangan memberikan 5 manfaat berikut, antaranya:

 Menjadikan hubungan lebih mesra

Apabila bermain game, anda dan pasangan akan mempunyai matlamat sama untuk menang. Mungkin anda tidak menyedarinya, tetapi jika minat anda berdua adalah sama –
gaming
 – ia akan membuatkan anda berkomunikasi dengan pasangan lebih kerap.

Bahkan, anda dan pasangan juga mungkin akan sering bertukar idea dan strategi untuk mencapai matlamat tersebut. Ia adalah cara terbaik mengatasi perbezaan dalam cara berfikir.

 Mengatasi tekanan bersama

Tekanan boleh
wujud disebabkan pelbagai faktor dalam kehidupan seharian seperti pekerjaan dan keadaan kesihatan
.

 Tetapi dengan meluangkan masa bermain game bersama kekasih hati dapat membantu mencetuskan pengeluaran endorfin.

Hormon endorfin berperanan menjadikan badan dan minda lebih tenang. Sudah tentu kehadiran hormon itu akan dapat melegakan tekanan dan sebarang kesakitan di dalam badan.

 Mewujudkan rasa kasih sayang

Berkongsi ketawa dan keseronokan saat bermain bersama dapat mewujudkan rasa kasih sayang, kepercayaan, dan juga keintiman bersama.

 Aktiviti ini dipercayai sebagai cara efektif untuk menjadikan hubungan tetap menyeronokkan dan bahagia.

Jika anda dan pasangan pernah mempunyai konflik sebelum ini, emosi positif yang hadir ketika bermain game bersama itu akan membantu menyembuhkan ketegangan yang pernah dirasai. Hmmm…bukankah itu sesuatu yang bagus?

 Bekerja sebagai 1 pasukan

Ketika bermain game, anda dan pasangan boleh bekerjasama sebagai 1 pasukan, hal sedemikian sudah tentu dapat
merapatkan lagi hubungan anda berdua
, bukan?

Peluang seperti itu pastinya memerlukan anda berdua untuk berkomunikasi secara langsung, menetapkan strategi dan memikirkan jalan penyelesaian bersama-sama.

Anda berdua akan saling membina kefahaman bersama dan menyokong antara satu sama lain.

 Bermain game membuatkan anda memahami kelebihan dan kelemahan pasangan yang tidak kelihatan dalam interaksi biasa.

 Wujudkan kenangan

Ketika bermain game apa yang anda harapkan? Sudah tentulah jawapannya keseronokan.

Ini bermakna aktiviti ini adalah 1 perkara yang dapat membantu menghilangkan tekanan. Dalam masa yang sama mewujudkan momen gembira serta bermakna yang akan diingati oleh anda berdua.

Bermain game boleh membuatkan anda dan pasangan ketawa, menangis mahupun takut jika memainkan game berunsur seram. Kenangan seperti itulah akan
membuatkan hubungan bertambah kuat dan semakin intim
.

Terpulang kepada pasangan

Selain daripada bermain game dengan pasangan, sebenarnya terdapat pelbagai lagi aktiviti lain yang boleh memberikan banyak manfaat dan kebaikan daripada sudut emosi dan kualiti hubungan yang terjalin.

Ini kerana apabila melakukan apa jua aktiviti bersama, ia secara tidak langsung akan meningkatkan lagi interaksi antara anda berdua.

Jika anda berdua tidak pernah bermain game bersama, mungkin ia sesuatu yang boleh anda dan pasangan cuba lakukan.

Pastinya ia akan memberikan 1 pengalaman baru dan menarik sebagai kunci untuk menjadikan hubungan kalian semakin kukuh.

Tetapi jika pasangan anda tidak menggemarinya, usah memaksa. Banyak lagi aktiviti lain yang boleh anda cuba lakukan bersama, okay?

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Kenapa Wujudnya Orang Ketiga Dalam Perhubungan? Ini Penjelasan Psikologi!

FANTASI SEKS Liar Boleh Bantu Hangatkan Hubungan Intim?

Betul Ke 2 Tahun Pertama Kahwin Penentu Hubungan Kekal Atau Putus?

Hubungan Perkahwinan, Kenapa Sukar Untuk Dikekalkan?


Gangguan dan serangan panik

Definisi

Apa itu Gangguan dan serangan panik?

Serangan panik adalah situasi ketakutan yang teruk yang berlaku secara tiba – tiba sehingga boleh mencetuskan tindak balas fizikal yang teruk walaupun tidak ada ancaman bahaya atau sebab yang nyata. Serangan panik boleh menjadi sangat menakutkan. Apabila serangan panik berlaku, anda mungkin menganggap bahawa anda kehilangan kawalan, mengalami serangan jantung atau bahkan mati.

Kebanyakan individu hanya mempunyai satu atau dua serangan panik dalam hidup mereka, dan masalah ini akan hilang, mungkin apabila keadaan yang menekan telah berakhir. Tetapi jika serangan ini berulang, serangan panik yang tidak dijangka dan menghabiskan masa yang lama dalam ketakutan risau akan menerima serangan lagi sekali, anda mungkin mempunyai keadaan yang disebut gangguan panik.

Walaupun serangan panik itu sendiri tidak mengancam nyawa, namun serangan tersebut menakutkan serta menjejaskan kualiti hidup anda. Namun kaedah rawatan boleh menjadi sangat berkesan.

Apakah kebarangkalian Gangguan dan serangan panik?

Gangguan dan serangan panik
 adalah perkara biasa. Ia boleh terjadi terhadapa pesakit pada setiap peringkat usia. Sila berbincang dengan doktor anda untuk mendapatkan maklumat dengan lebih lanjut.

Simptom-simptom

Apakah simptom-simptom Gangguan dan serangan panik?

Simptom – simptom yang biasa ditunjukkan adalah :

Rasa azab atau bahaya yang akan datang

Takut kehilangan kawalan atau kematian

Kadar denyutan jantung yang cepat dan berdebar

Berpeluh

Menggigil atau gemetar

Sesak nafas atau terasa sempit di kerongkong anda

Menggigil

Panas kemerahan

Loya

Sakit perut

Sakit dada

Sakit kepala

Pening,  kepala terasa ringan atau pengsan

Rasa kebas atau kesemutan

Rasa seperti bukan realiti atau detasmen

Serangan panik biasanya serang secara tiba-tiba, tanpa amaran. Mereka boleh menyerang pada bila-bila masa – ketika anda sedang memandu kereta, di pusat membeli-belah, tertidur atau ketika dalam mesyuarat perniagaan. Anda mungkin jarang mengalami serangan panik atau serangan ini boleh kerap berlaku.

Serangan panik mempunyai banyak variasi, tetapi gejala biasanya sudah berada dalam tahap  tertinggi dalam beberapa minit. Anda mungkin merasa penat dan lelah selepas serangan panik yang semakin reda.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mengalami gejala serangan panik, dapatkan bantuan perubatan dengan segera. Serangan panik, walaupun sangat tidak selesa, namun ia tidak berbahaya. Tetapi serangan panik sukar untuk dikendalikan sendiri, dan mungkin boleh menjadi semakin teruk jika tidak menerima rawatan.

Oleh sebab gejala serangan panik juga boleh menyerupai masalah kesihatan lain yang serius, seperti serangan jantung, penting untuk dinilai oleh pegawai kesihatan anda jika anda tidak pasti punca gejala berlaku anda.

Punca

Apakah punca Gangguan dan serangan panik?

Serangan panik boleh terjadi secara tiba-tiba dan tanpa amaran, tetapi dari masa ke semasa, mereka biasanya dicetuskan oleh situasi tertentu. Ia tidak diketahui apa yang menyebabkan Gangguan dan serangan panik, tetapi faktor-faktor ini mungkin memainkan peranan:

Genetik

Tekanan yang melampau

Perangai yang lebih sensitif terhadap tekanan atau terdedah kepada emosi negatif

Perubahan tertentu dalam cara bahagian otak berfungsi

Faktor-faktor Risiko

Apakah yang meningkatkan risiko saya kepada Gangguan dan serangan panik?

Terdapat banyak faktor risikonya seperti:

Sejarah keluarga Gangguan dan serangan panik

Tekanan kehidupan yang kuat, seperti kematian atau penyakit serius yang dialamai oleh orang yang disayangi

Kejadian traumatik, seperti serangan seksual atau kemalangan serius

Perubahan besar dalam hidup anda, seperti perceraian atau penambahan bayi

Pengambilan kafein yang berlebihan atau merokok

Sejarah penderaan fizikal atau seksual kanak-kanak

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gangguan dan serangan panik didiagnosis?

Doktor anda atau pegawai kesihatan lain mesti menentukan sama ada anda mengalami serangan panik, gangguan panik atau keadaan lain, seperti masalah jantung atau tiroid, yang menyerupai gejala panik. Untuk membantu menentukan diagnosis, anda mungkin memerlukan:

Pemeriksaan fizikal yang lengkap

Ujian darah untuk memeriksa tiroid anda serta keadaan yang lain dan ujian terhadap jantung anda, seperti elektrokardiogram (ECG atau EKG)

Penilaian psikologi untuk berbincang mengenai gejala anda, situasi tekanan, ketakutan atau perkara yang merisaukan anda, masalah hubungan, dan isu-isu lain yang mempengaruhi kehidupan anda

Anda boleh mengisi penilaian diri psikologi atau soal selidik. Anda juga boleh ditanya mengenai pengambilan alkohol atau penggunaan bahan lain.

Tidak semua orang yang mempunyai serangan panik mempunyai gangguan panik. Untuk diagnosis gangguan panik, Manual Diagnostik dan Statistik Gangguan Mental (DSM-5), yang diterbitkan oleh Persatuan Psikiatri Amerika, menyenaraikan perkara ini:

Anda mempunyai serangan panik yang kerap dan diluar jangkaan.

Sekurang-kurangnya salah satu daripada serangan anda telah diikuti oleh satu bulan atau lebih akan kebimbangan tentang serangan yang lain; sentiasa risau akan kesan serangan, seperti kehilangan kawalan, mengalami serangan jantung atau “gila’; atau mengubah tingkah laku anda dengan ketara, seperti mengelakkan situasi yang anda fikir akan mencetuskan serangan panik.

Serangan panik anda tidak disebabkan oleh pengaruh dadah atau penggunaan bahan lain, keadaan masalah kesihatan, atau masalah kesihatan mental yang lain, seperti fobia sosial atau gangguan kompulsif yang obsesif.

Jika anda mempunyai serangan panik tetapi tidak mengalami gangguan panik, anda masih boleh mendapat manfaat daripada rawatan. Jika serangan panik tidak dirawat, mereka akan menjadi lebih teruk dan berkembang menjadi gangguan panik atau fobia.

Bagaimana pesakit Gangguan dan serangan panik dirawat?

Rawatan boleh membantu mengurangkan intensiti dan kekerapan serangan panik anda dan meningkatkan fungsi dalam kehidupan seharian anda. Pilihan rawatan utama adalah psikoterapi dan ubat-ubatan. Satu atau kedua-dua jenis rawatan mungkin disyorkan, bergantung pada keutamaan anda, sejarah anda, tahap gangguan panik anda dan sama ada anda mempunyai akses kepada ahli terapi yang mempunyai latihan khusus dalam gangguan panik.

Psikoterapi:

Psikoterapi, yang juga dikenali sebagai terapi perbualan, dianggap sebagai rawatan pilihan pertama yang berkesan untuk menangani Gangguan dan serangan panik. Psikoterapi boleh membantu anda memahami Gangguan dan serangan panik dan belajar bagaimana untuk mengatasinya.

Satu bentuk psikoterapi yang dikenali sebagai terapi perilaku kognitif dapat membantu anda belajar melalui pengalaman anda sendiri bahawa gejala panik adalah tidak berbahaya. Semasa sesi terapi, ahli terapi anda akan membantu anda secara beransur-ansur mewujudkan simptom serangan panik dengan selamat dan secara berulang – ulang. Sebaik sahaja sensasi panik fizikal tidak lagi rasa terancam, serangan ini akan mula beransur pulih. Rawatan yang berjaya juga boleh membantu anda mengatasi ketakutan tentang situasi yang anda cuba untuk mengelak kerana serangan panik.

Untuk melihat hasil rawatan mengambil masa serta usaha. Anda mungkin mula melihat simptom serangan panik dalam beberapa minggu, dan kebiasaanya gejala berkurangan dengan ketara atau hilang dalam beberapa bulan. Anda boleh menyusun jadual perjumpaan untuk memastikan serangan panik anda tetap terkawal atau untuk mendapatkan rawatan jika berulang kembali.

Ubat – ubatan :

Ubat-ubatan boleh membantu mengurangkan gejala yang berkaitan dengan serangan panik serta depresi jika itu adalah masalah yang anda hadapi. Beberapa jenis ubat telah terbukti berkesan dalam menguruskan gejala serangan panik, termasuk:

Selective serotonin reuptake inhibitors (SSRIs). Secara umumnya ia selamat digunakan dengan mempunyai risiko yang rendah terhadap kesan sampingan yang serius, antidepresan SSRI biasanya disyorkan sebagai pilihan ubat pertama untuk merawat serangan panik. SSRI yang diluluskan oleh Food and Drug Administration (FDA) untuk rawatan gangguan panik termasuk fluoxetine (Prozac), paroxetine (Paxil, Pexeva) dan sertraline (Zoloft).

Serotonin and norepinephrine reuptake inhibitors (SNRIs). Ubat-ubatan ini adalah kelas antidepresan lain. Ubat SNRI yang dipanggil venlafaxine hydrochloride (Effexor XR) adalah diluluskan oleh FDA untuk rawatan gangguan panik.

Sedatif ini adalah sedatif sistem saraf pusat. Benzodiazepines mungkin membentuk tabiat, menyebabkan kebergantungan mental atau fizikal, terutama apabila diambil untuk masa yang lama atau dalam dos yang tinggi. Benzodiazepines yang diluluskan oleh FDA untuk rawatan gangguan panik termasuk alprazolam (Xanax) dan clonazepam (Klonopin). Jika anda di bawah penjagaan ruang kecemasan untuk serangan panik, anda mungkin diberikan benzodiazepine untuk membantu menghentikan serangan. Benzodiazepin biasanya digunakan hanya dalam jangka pendek. Kerana mereka boleh membentuk tabiat, ubat-ubatan ini bukan pilihan yang baik jika anda mempunyai masalah dengan penyalahgunaan alkohol atau dadah. Mereka juga boleh berinteraksi dengan ubat lain, menyebabkan kesan sampingan berbahaya.

Jika satu ubat tidak berfungsi dengan baik untuk anda, doktor anda boleh mengesyorkan beralih kepada ubatan yang lain atau menggabungkan ubat-ubatan tertentu untuk meningkatkan keberkesanannya. Perlu diingat bahawa ia boleh mengambil beberapa minggu selepas memulakan pengambilan ubat untuk melihat peningkatan simptomnya.

Semua ubatan mempunyai risiko kesan sampingannya, dan beberapa ubat mungkin tidak disyorkan dalam keadaan tertentu, seperti kehamilan. Berbincang dengan doktor anda tentang kemungkinan kesan sampingan dan risiko yang bakal dihadapi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gangguan dan serangan panik ?

Gaya hidup dan kaedah pengubatan sampingan berikut mungkin membantu anda mengatasi  gangguan dan serangan panik:

Teruskan pelan rawatan anda. Menghadapi ketakutan anda boleh menjadi sukar, tetapi dengan rawatan akan dapat membantu anda merasakan anda bukan sandera di rumah anda sendiri.

Sertai kumpulan sokongan. Menyertai kumpulan untuk orang yang mengalami masalah gangguan dan serangan panik boleh menghubungkan anda dengan orang lain yang menghadapi masalah yang sama.

Elakkan pengambilan kafein, alkohol, merokok dan ubat rekreasi. Kesemua ini boleh mencetuskan atau memburukkan lagi serangan panik.

Mengamalkan teknik pengurusan tekanan dan teknik relaksasi. Sebagai contoh, yoga, pernafasan yang dalam dan kelonggaran otot progresif – menegangkan satu otot pada satu masa, dan kemudian melepaskan ketegangan sehingga setiap otot dalam badan menjadi santai – juga mungkin membantu.

Hidup aktif secara fizikal. Aktiviti aerobik mungkin memberi kesan yang menenangkan mood anda.

Dapatkan tidur yang mencukupi. Dapatkan tidur yang cukup supaya anda tidak berasa mengantuk pada siang hari.

Suplimen oral yang dikenali sebagai inositol, yang mempengaruhi tindakan serotonin, mungkin boleh mengurangkan kekerapan dan keterukan serangan panik. Walau bagaimanapun, lebih banyak kajian diperlukan. Berbincang dengan doktor anda sebelum mencuba sebarang suplemen. Produk ini boleh menyebabkan kesan sampingan dan boleh berinteraksi dengan ubat lain. Doktor anda boleh membantu menentukan sama ada ia selamat untuk anda gunakan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


6 Cara Berkesan Untuk Mencegah Kanser Prostat, Salah Satunya Kena Aktif 'Bersetubuh'

Tiada cara mutlak yang boleh menghalang mana-mana lelaki dari
menghidap kanser prostat
. Namun terdapat beberapa langkah pencegahan prostat yang boleh menurunkan
risiko barah ini.

Secara amnya,
faktor risiko bagi kanser prostat
boleh dibahagikan kepada dua iaitu faktor yang boleh diubah dan tidak boleh diubah.

Usia, bangsa dan maklumat genetik merupakan contoh kepada faktor yang tidak boleh diubah.

Faktor yang boleh diubah pula lebih menjurus kepada aspek persekitaran seperti pemakanan, aktiviti fizikal dan sebagainya.

Artikel ini akan menggariskan beberapa maklumat pencegahan prostat yang penting bagi menghindarkan diri dari
kanser ini.

Untuk mendapatkan lebih banyak info tentang Kanser Prostat, sila dapatkannya
di sini.

Pencegahan prostat – Perbaiki diet anda

Walaupun kaitan di antara pemakanan dan kanser prostat masih lagi tidak jelas, namun
risiko tetap boleh diturunkan melalui pengambilan makanan sihat.

Antaranya adalah:

Makanan berlemak. Bukan semua makanan tinggi lemak tidak baik untuk anda. Jika anda ingin mengambil makanan berlemak, beri fokus kepada lemak yang terkandung di dalam makanan seperti ikan dan kekacang. Elak dari mengambil makanan tinggi lemak trans dan lemak tepu.

Lebihkan makanan berserat seperti buah-buahan dan sayur-sayuran. Selain daripada baik untuk sistem pencernaan, ia juga kaya dengan molekul antioksida seperti likopen. Kajian menunjukkan molekul tersebut berupaya untuk menurunkan kadar
pertumbuhan kanser prostat
.

Lebihkan pengambilan makanan bersoya dan minuman teh hijau. Kajian klinikal menunjukkan pengambilan kacang soya boleh menurunkan paras PSA. Selain itu, air teh hijau juga mempunyai manfaat tersendiri dan ia mampu menurunkan risiko kanser prostat.

Kurangkan pengambilan daging panggang. Makanan yang dipanggang pada suhu yang tinggi berisiko mengandungi bahan kimia yang boleh menyebabkan masalah kanser.

Pencegahan prostat – Kekalkan berat badan sihat

Seperti faktor pemakanan, kaitan di antara berat badan dengan kanser prostat masih lagi tidak jelas.

Walau bagaimanapun, kebanyakan kajian mendapati bahawa individu obes berisiko untuk
didiagnosis dengan kanser prostat.

Oleh itu, kawalan berat badan merupakan kunci kepada pencegahan barah prostat.

Pemantauan jisim berat badan (BMI) wajar dilakukan bagi mengetahui risiko individu terhadap penyakit kronik termasuklah kanser.

Apa yang anda perlu ambil perhatian adalah, nilai BMI bagi orang Asia berbeza dengan orang Eropah.

Oleh sebab risiko penyakit kronik seperti kencing manis lebih tinggi dalam kalangan orang Asia, parameter obes bagi orang Asia adalah lebih rendah.

Langkah pencegahan prostat yang boleh diambil untuk mengekalkan berat badan dalam lingkungan nilai normal adalah seperti berikut:

Ambil makanan berkhasiat

Lakukan senaman secara berkala

Elakkan daripada mengambil makanan yang diproses atau makanan ringan

Tidur secukupnya

Bersenam secara berkala

Pertubuhan Kesihatan Sedunia (WHO) telah menyarankan setiap individu untuk melakukan senaman berintensiti sederhana (joging dan berenang) sekurang-kurangnya 150 minit seminggu.

Bukan sahaja ia boleh membantu merendahkan risiko kanser prostat malah menurunkan  keradangan, meningkatkan fungsi sistem imun dan menghindarkan kesan negatif akibat gaya hidup tidak aktif.

Oleh sebab obesiti merupakan
salah satu faktor risiko
berlakunya kanser prostat, jadi kawalan berat badan melalui senaman dapat membantu menurunkan risiko.

Tambahan pula, masalah berat badan berlebihan boleh mempengaruhi ketepatan
ujian saringan kanser prostat.

Ini bermakna kebarangkalian untuk kesilapan dibuat berkaitan dengan
diagnosis kanser prostat agak tinggi.

Jika merancang untuk memulakan senaman, pastikan anda mendapatkan nasihat kesihatan daripada doktor terlebih dahulu

Bagi menikmati kebaikan senaman yang optimum, pastikan anda memberikan komitmen dalam jangka masa panjang.

Berhenti merokok dan minuman alkohol

Tabiat merokok merupakan faktor risiko kepada pelbagai jenis masalah kesihatan termasuklah kanser.

Jika dilihat pada konteks kanser prostat, walaupun punca utamanya tidak berkait rapat dengan bahan tembakau, namun rokok mengandungi pelbagai jenis karsinogen
 (kompaun penyebab kanser).

Terdapat juga kajian yang menunjukkan kaitan di antara tabiat merokok dan peningkatan pada hormon testosteron.

Perkara ini meningkatkan kecenderungan seseorang itu untuk mendapat kanser prostat memandangkan peningkatan pada paras hormon tersebut boleh menyebabkan tercetusnya perkembangan kanser.

Oleh itu, tidak hairanlah apabila kajian menunjukkan mereka yang merokok mempunyai risiko yang tinggi untuk mendapat masalah kanser prostat. Begitu juga dengan pengambilan minuman beralkohol.

Walaupun terdapat percanggahan dari kajian berkaitan dengan isu ini, beberapa keadaan boleh mencetuskan peningkatan risiko kanser prostat.

Sebagai contoh pengambilan alkohol dengan ubat bengkak prostat (BPH). Interaksi di antara kedua-duanya boleh menyebabkan kesan positif penurunan risiko kanser hilang serta merta.

Kawalan terhadap pengambilan minuman beralkohol perlu dilakukan bagi mengurangkan risiko penyakit kanser.

Anda boleh bertanyakan kepada doktor berkenaan dengan saranan jumlah pengambilan alkohol harian bagi memastikan kesihatan diri berada pada tahap optimum.

Pencegahan prostat – Tingkatkan pengambilan vitamin D dan E

Vitamin D merupakan vitamin yang boleh dihasilkan oleh badan manusia secara semula jadi melalui pendedahan kulit terhadap sinar ultraungu (UV) cahaya matahari.

Keadaan ini akan menyebabkan kolesterol yang terdapat pada kulit bertukar menjadi vitamin D3 yang akan diaktifkan kemudiannya di organ buah pinggang.

Menurut kajian pada 2018 oleh Institut Kanser Inova Schar, vitamin D berupaya untuk merencatkan kadar pertumbuhan kanser prostat melalui pelbagai aturan proses biologi.

Ia juga mempunyai peranan penting dalam kawalan atur sistem pertahanan badan dan proses keradangan.

Namun, mekanisme di sebalik bagaimana vitamin D boleh menyebabkan penurunan kanser tersebut masih lagi tidak jelas dan perkara ini sama dengan vitamin E.

Namun, terdapat kajian pada tahun 2011 yang menunjukkan pengambilan suplemen vitamin E boleh meningkatkan
risiko kanser prostat.
 Perkara ini mungkin berlaku jika vitamin E diambil melebihi keperluan badan.

Vitamin E merupakan nutrisi mikro yang penting bagi mengekalkan keseimbangan proses fisiologi badan. Ini bermakna, jika diambil pada kuantiti yang berpatutan ia boleh memberikan kebaikan.

Dalam kajian pada tahun 2011 itu, kesemua subjek turut mengamalkan gaya pemakanan seimbang.

Oleh sebab aspek seperti kepekatan vitamin E di dalam darah tidak diukur, tiada penerangan boleh dibuat berkaitan dengan punca peningkatan risiko pada mereka yang mengambil suplemen vitamin E.

Pastikan anda aktif dalam hubungan seksual

Suatu ketika dahulu, kekerapan ejakulasi sering dikaitkan dengan peningkatan kepada
risiko kanser prostat.

Logiknya mudah, apabila seseorang itu melakukan hubungan seksual secara kerap, mereka lebih berisiko untuk mendapat masalah kelamin.

Keadaan ini boleh menyebabkan masalah radang prostat dan akhirnya ia boleh menyebabkan kanser.

Walau bagaimanapun, kebanyakan kajian berskala besar tidak menunjukkan keputusan yang menyokong hipotesis tersebut.

Bahkan, mereka yang kerap mengalami ejakulasi dikaitkan dengan penurunan risiko kanser prostat.

Berbanding dengan lelaki yang mengalami ejakulasi sebanyak 4 hingga 7 kali sebulan, mereka yang mengalaminya pada kekerapan melebihi 21 kali atau lebih bakal menikmati penurunan risiko setinggi 31%.

Kajian tersebut telah dijalankan oleh Universiti Harvard dan ia telah menarik perhatian komuniti saintifik.

Kesan penurunan tersebut adalah lebih ketara sekiranya kekerapan ejakulasi berlaku dalam sekitar usia 20-an.

Jika telah berkahwin, pastikan anda menjalinkan hubungan intim secara kerap. Ia bukan sahaja boleh menguatkan pertalian hubungan dengan pasangan malah boleh merendahkan risiko kanser.

Konklusi

Langkah pencegahan prostat bagi masalah kanser ini lebih tertumpu kepada aspek perubahan gaya hidup.

Mereka yang mengamalkan gaya hidup aktif mempunyai risiko yang rendah untuk mendapat kanser.

Sekiranya anda mempunyai faktor risiko atau was-was dengan keadaan kesihatan anda, rujuk doktor perubatan bertauliah bagi mendapatkan nasihat kesihatan berkaitan pencegahan prostat ini.


Berapa Kali Boleh Minum Boba Dalam Sebulan?

Minuman teh susu gula perang bersertakan bebola ubi kayu atau
brown sugar
milk tea with boba
 telah menjadi satu fenomena yang luar biasa dalam kalangan konsumer di Malaysia. Walau bagaimanapun, minuman yang menjadi kegilaan golongan belia ini banyak dikritik oleh golongan professional perubatan akibat daripada kandungan
gulanya
 yang tingi. Jadi, berapa kali sebenarnya anda boleh minum boba dalam masa sebulan?

Minuman yang sarat dengan gula

Kajian mendapati segelas (500 ml) minuman teh susu gula perang yang dicampur dengan bebola ubi kayu (tapioca) mengandungi sekitar 18 sehingga 20 sudu gula! Jumlah yang bersamaan dengan 100g gula ini melebihi jumlah
pengambilan gula
 tambahan yang disyorkan sehari iaitu sebanyak 40g. Tambahan lagi, kandungan gula yang terdapat dalam minuman ini mengatasi kandungan gula yang terdapat dalam satu tin minuman bersoda dengan isi padu 320 ml, sebanyak tiga kali ganda.

Bahaya pengambilan gula yang tinggi berpanjangan

Dalam kadar yang sederhana, terkawal dan berkala, pengambilan gula membekalkan tenaga kepada tubuh badan. Bahkan, monomer atau bahan binaan asasnya (glukosa) merupakan ‘bahan bakar’ utama
metabolisma badan
 kita, membekalkan tenaga untuk aktiviti sel, tisu dan juga organ-organ penting seperti otak. Namun yang demikian, rakyat Malaysia rata-ratanya mengamalkan gaya hidup sedentar walaupun mereka mengambil jumlah gula yang tinggi dalam
diet
 harian mereka. Pengambilan gula yang tinggi dalam jangkan panjang ini akan mendorong kepada pelbagai keadaan kesihatan seperti obesiti, diabetes, tekanan darah tinggi dan juga beberapa komplikasi yang tidak diingini seperti strok dan serangan jantung.

Jadi, berapa kali boleh minum boba?

Isu kemanisan yang melampau ini telah mendapat perhatian pihak Kementerian Kesihatan Malaysia (KKM) sendiri. Pada 25 Julai yang lepas, pihak KKM telah menasihati rakyat Malaysia agar mengurangkan pengambilan gula yang berlebihan dan menjauhkan diri daripada mengambil minuman teh susu ini secara kerap. Menteri Kesihatan, Datuk Seri Dzulkefly Ahmad, menyeru agar rakyat Malaysia lebih cakna tentang kandungan gula dalam produk makanan dan minuman yang mereka ambil bagi melindungi diri mereka daripada penyakit-penyakit kronik yang tidak diingini.

Dalam memperhalusi persoalan ‘berapa kali boleh minum boba?’ ini, guru kecergasan dan pemakanan terkemuka tanah air, Kevin Zahri, telah berkongsi pendapat beliau yang lebih santai. Menurut beliau, walaupun minuman tersebut tinggi dalam kandungan gula, jika anda berasa anda berhak untuk mendapatkannya (sebagai satu ganjaran kepada diri sendiri), anda boleh berbuat demikian. Tambah beliau lagi, tiada hitam putih dalam dunia diet ini dan semuanya bergantung kepada keseimbangan dalam pengambilan nutrisi anda.

Terbaru,
seorang ahli diet daripada seremban, Lai, telah memberikan rekomendasi beliau
tentang berapa kali boleh seseorang itu minum boba. Menurut beliau, kekerapa minum boba yang disarankan adalah 2 kali sebulan atau kurang. Mengambil kira kandungan gula dalam minuman tersebut dan juga gaya hidup rakyat Malaysia, kekerapan ini dilihat masuk akal dalam memastikan risiko penyakit kronik berada pada kadar yang minima.


Cara Mengurangkan Pendedahan kepada Merkuri dalam Makanan Laut

Pernahkah anda mendengar dakwaan bahawa merkuri dalam makanan laut berbahaya untuk kesihatan anda? Dakwaan ini menyebabkan ramai orang cuba untuk mengurangkan pendedahan kepada merkuri daripada makanan laut. Apakah tuntutan benar? Dan apa itusebenarnya merkuri? Artikel di bawah akan memberikan anda maklumat lanjut.

Adakah anda perlu mengelakkan merkuri yang terdapat dalam makanan laut?

Bagi kebanyakan orang, tahap merkuri yang terkandung dalam ikan dan kerang-kerangan bukanlah satu kebimbangan kesihatan memandangkan makanan laut secara umumnya adalah makanan yang sihat. Memakan jumlah makanan laut yang sesuai setiap hari boleh menyediakan anda dengan protein berkualiti tinggi dan nutrien dan mineral penting lain. Di samping itu, makanan laut adalah rendah
lemak tepu
dan tinggi asid lemak
omega-3.

Walau bagaimanapun, mengambil terlalu banyak makanan laut boleh menyebabkan tahap merkuri yang tinggi dalam badan. Untuk janin, atau kanak-kanak, tahap merkuri yang tinggi boleh merosakkan otak dan sistem saraf.

Dalam kebimbangan mengenai merkuri yang terkandung dalam ikan,
Food and Drug Administration (FDA)
 dan
Environmental Protection Agency (EPA)
 Amerika Syarikat menyarankan bakal ibu, wanita hamil, ibu menyusu, dan kanak-kanak harus mengehadkan pengambilan makanan laut mereka.

Bagaimana anda perlu menukar tabiat pemakanan anda untuk mengurangkan pendedahan kepada merkuri dalam makanan laut?

Anda boleh mengikuti nasihat di bawah untuk mengelakkan pengambilan atau pendedahan tinggi kepada merkuri dalam
 amalan pemakanan anda:

Jangan makan ikan jerung, ikan merah, ikan todak, ikan kembung kerana jenis ikan ini banyak mengandungi merkuri.

Jika anda suka makanan laut tetapi tidak mahu mengambil terlalu banyak merkuri, anda boleh memilih tuna dalam tin, ikan keli atau udang. Ini adalah makanan laut yang rendah merkuri.

Tuna putih lebih banyak merkuri berbanding tuna dalam tin, oleh itu berhati-hati apabila memilih jenis tuna.

Rujuk dengan penasihat tempatan tentang keselamatan ikan yang ditangkap oleh rakan-rakan atau keluarga daripada kawasan pantai tempatan anda seperti tasik atau sungai.

Secara umumnya, makanan laut bermanfaat untuk kesihatan anda. Walau bagaimanapun, terdapat kumpulan yang disarankan untuk mengelakkan pengambilan makanan yang mengandungi merkuri. Oleh itu, awasi keadaan kesihatan dan diet anda dan untuk sebarang komplikasi.


Anemia: Komplikasi Penyakit Buah Pinggang Kronik

Anemia biasanya berlaku pada individu yang mempunyai penyakit buah pinggang kronik (CKD), yang mana kehilangan fungsinya secara kekal atau sebahagiannya.
National Institute of Diabetes and Digestive and Kidney Diseases
(NIDDK) menyatakan bahawa, anemia mungkin mula berkembang pada peringkat awal CKD iaitu apabila seseorang mempunyai 20 hingga 50 peratus (%) fungsi buah pinggang yang normal. Malah, anemia menjadi semakin teruk apabila CKD berlaku, dan kebanyakan mereka yang mengalami kehilangan fungsi buah pinggang atau kegagalan buah pinggang akan mempunyai anemia.

Bgaimana penghidap penyakit buah pinggang mendapat anemia?

Buah pinggang mengahasilkan hormon penting yang dikenali sebagai
erythropoietin
 (EPO). Hormon adalah perantaraaan untuk kimia bergerak ke tisu dan organ untuk membantu anda kekal sihat. EPO memberitahu tubuh anda untuk membuat sel darah merah. Bagaimanapun, apabila anda mempunyai penyakit buah pinggang, buah pinggang tidak dapat membuat EPO yang secukupnya. Oleh itu, tahap EPO yang rendah menyebabkan kiraan sel darah merah menurun dan anemia semakin berkembang.

Sumber:
National Institute of Diabetes and Digestive and Kidney Diseases

Apakah punca anemia dalam penyakit buah pinggang?

Apabila buah pinggang berpenyakit atau rosak, ia tidak boleh menghasilkan EPO yang mencukupi. Akibatnya, sumsum tulang membuat sel darah merah yang lebih sedikit dan menyebabkan anemia.

Penyebab biasa anemia pada pesakit buah pinggang termasuk kehilangan darah akibat hemodialisis dan kehilangan nutrien berikut dalam makanan:

Zat besi

Vitamin B12

Asid folik

Nutrisi itu diperlukan sel darah merah untuk membuat hemoglobin, protein yang membawa oksigen utama dalam sel darah merah.

Punca lain termasuk:

Mempunyai diabetes

Mempunyai kegagalan buah pinggang sederhana atau teruk (CKD tahap 3 atau 4)

Mempunyai kegagalan buah pinggang (tahap 5)

Perempuan

Simpton anemia dalam penyakit buah pinggang

Tanda-tanda dan simptom anemia pada seseorang dengan CKD mungkin termasuk:

Kelemahan

Keletihan atau berasa letih

Sakit kepada

Masalah dengan tumpuan

Kepucatan

Kepeningan

Kesukaran bernafas atau sesak nafas

Sakit dada

Walau bagaimanapun, tidak semua orang yang mengalami anemia mempunyai simpton. Jika anda mempunyai penyakit buah pinggang, anda harus menjalani ujian darah untuk mengukur tahap hemoglobin sekurang-kurangnya sekali setahu untuk memeriksa anemia. Jika hemoglobin rendah, anda mungkin mengalami anemia.

Selain itu, mungkin juga berlaku komplikasi masalah jantung seperti:

Degupan jantung yang tiak teratur atau degupan yang luar biasa terutama apabila bersenam.

Pembesaran otot yang membahayakan jantung.

Kegagalan jantung iaitu keadaan di mana jantung tidak dapat mengepam darah yang mencukupi untuk memenuhi keperluan tubuh.

Dalam hal ini, doktor anda akan memeriksa untuk mencari penyebab tepat bagi anemia dan mencadangkan rawatan yang tepat untuk anda.


Suka Makan Betik? Bagus! Ini Khasiatnya Pada Tubuh Anda

Sedap kalau dapat makan buah betik yang sejuk dan manis, tambah-tambah semasa waktu
cuaca panas
.
Tetapi apakah khasiat betik untuk kesihatan ya?

Untuk mendapatkan lebih banyak info tentang Pemakanan Sihat, sila dapatkannya
di sini.

Khasiat betik untuk kesihatan

Nutrisi yang terdapat dalam buah ini dianggap mempunyai pelbagai manfaat kesihatan, antaranya:

Melegakan keradangan

Keradangan adalah tindak balas imun semula jadi yang direka untuk menangkis penceroboh asing dan melindungi daripada penyakit dan jangkitan.

Walau bagaimanapun, keradangan kronik adalah punca kebanyakan penyakit seperti
penyakit jantung
, kanser, diabetes dan banyak lagi.

Satu kajian 2011 yang diterbitkan dalam jurnal
Molecular Nutrition and Food Research
mendapati penanda keradangan menurun apabila subjek ujian diberikan betik.

Penyelidik mendapati ia boleh membantu mengurangkan keradangan dan melegakan simptom bagi orang yang mempunyai keadaan tertentu, seperti
artritis reumatoid
. Walau bagaimanapun, diperhatikan bahawa walaupun kajian lanjut diperlukan.

Menggalakkan pencernaan yang betul, antara khasiat betik

Sebatian enzim tertentu buah ini boleh membantu tubuh memecah dan menggunakan protein dengan betul.

Papain, khususnya, membantu memecahkan ikatan antara asid amino.
Asid amino
 adalah blok bangunan protein.

P
apain adalah sama dengan jenis enzim lain yang dibuat di pankreas yang membantu tubuh mencerna daging, tetapi tidak seperti enzim lain, ia boleh berfungsi walaupun tanpa kehadiran asid.

Oleh itu, kerana kemampuannya untuk memecahkan asid amino, enzim betik ini dapat membantu orang yang bergelut dengan asid perut yang rendah yang mungkin tidak dapat bertoleransi untuk memakan daging jenis tertentu.

 Ia juga boleh menggalakkan penyerapan protein kepada mereka yang mempunyai
masalah pencernaan
 yang lain.

Memakan buah ini juga boleh membantu mencegah sembelit kerana kandungan seratnya yang tinggi. Serat menambah cecair ke dalam najis dan memudahkan perkumuhan keluar dari tubuh.

Baca juga:

Menguatkan Darah, antara khasiat betik

Betik telah mendapat perhatian yang baik sebagai penguat darah untuk membantu orang yang mempunyai keadaan perubatan yang disebut
trombositopenia
 atau platelet darah
 yang rendah.

Ini adalah keadaan perubatan berbahaya yang boleh mengurangkan keupayaan tubuh untuk membentuk bekuan darah dan berpotensi membawa kepada pendarahan dalaman.

Satu kajian haiwan dari Malaysia yang dijalankan pada tikus yang diberikan ekstrak daun betik mempunyai platelet yang jauh lebih tinggi dan bilangan sel darah merah selepas 72 jam berbanding dengan kumpulan kawalan. Namun
lebih banyak kajian masih diperlukan.

Meningkatkan kesihatan jantung

Betik dimuatkan dengan vitamin C.
Vitamin C
 adalah mikronutrien penting yang berfungsi sebagai antioksidan untuk melindungi daripada kerosakan radikal bebas.

Ia juga melindungi daripada pengoksidaan kolesterol, mengurangkan keupayaan kolesterol untuk membentuk plak di sepanjang dinding arteri.

Manfaat buah betik sebagai antikanser

Beberapa sebatian yang terdapat pada betik telah ditunjukkan mempunyai kesan anti-kanser yang kuat.

Papain, sebagai contoh, telah terbukti menghalang pertumbuhan dan penyebaran tumor dalam kajian haiwan.

Sementara itu, vitamin C dan beta-karoten, yang kedua-duanya terdapat dalam betik, dikaitkan dengan risiko penurunan beberapa jenis kanser.

Selain itu, terdapat kajian menunjukkan bahawa peningkatan pengambilan serat pemakanan anda mungkin juga dikaitkan dengan
risiko kanser kolorektal
 yang lebih rendah.

Mencegah keradangan makular

Apakah mungkin
khasiat betik untuk mata?

Setiap hidangan betik mengandungi beta karotena, salah satu nutrien utama yang terlibat dalam memelihara penglihatan dan melindungi
kesihatan mata.

Ia juga mengandungi lutein dan zeaxanthin, dua flavonoid yang dapat membantu mencegah degenerasi makula, atau kehilangan penglihatan yang berkaitan dengan usia.

secara khusus membantu menyaring (
filter
) cahaya biru yang boleh
membahayakan retina
 untuk mengoptimumkan penglihatan walaupun anda semakin berusia.

Melambatkan penuaan

Oleh kerana ia mengandungi vitamin C yang tinggi, vitamin A dan flavonoid lain, ia adalah buah yang hebat untuk membantu menjaga kulit yang sihat dan bebas kedutan.

Nutrisi ini berfungsi sebagai antioksidan membantu mencegah pembentukan radikal bebas dan kerosakan oksidatif pada kulit, yang kedua-duanya dianggap sebagai
punca utama penuaan.

Khasiat betik #Bantu mencegah asma

Selain menjaga penglihatan yang sihat, beta-karoten telah ditunjukkan membantu mengurangkan risiko asma.

Mengekalkan tahap vitamin A yang mencukupi dalam diet mungkin sangat penting bagi kanak-kanak untuk membantu mengurangkan keradangan
saluran pernafasan
.

Bijinya juga mempunyai manfaat pemakanan tersendiri. Ia boleh dimakan walaupun rasanya agak pahit. Ia telah digunakan sebagai ubat tradisional untuk merawat jangkitan parasit, E.coli serta jangkitan virus dan bakteria yang lain.

Melawan jangkitan virus, salah satu khasiat betik

Daun betik telah digunakan merawat
demam denggi,
 jangkitan virus dari nyamuk di kawasan tropikal yang boleh menyebabkan maut.

Dalam satu kajian tertentu, daun dicampurkan dengan air dan diberikan kepada pesakit dua kali sehari. Ia didapati mengurangkan aktiviti virus dengan ketara selepas lima hari.

Budaya tradisional Polynesian di Hawaii dan Tahiti membuat
poultices
(tuam/ubat demah) daripada kulit betik untuk membantu penyembuhan luka.

Ini kerana kulitnya sangat tinggi dalam papain. Mereka akan menggunakan
poultice
secara langsung ke kulit untuk menyembuhkan luka bakar, ruam atau
gigitan serangga.

Papain boleh digunakan untuk merawat jangkitan kulat dan virus pada kulit, seperti ketuat dan kurap.

Ia membantu memusnahkan lapisan protein yang melindungi virus dan kulat terhadap serangan, mengurangkan keupayaannya untuk menghasilkan dan menyebarkan.

Banyakkan manfaat buah betik? Ayuh amalkan pengambilannya mulai hari ini!